
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 136 

9 Αυγούστου 2010 


ΠΕΡ ΙΕΧΟΜ ΕΝΑ 

ΚΑΝΟΝΙΣΜΟΙ 


Κανονισμός συστάσεως και λειτουργίας Εκκλησιαστι¬ 
κού Ιδρύματος υπό την επωνυμία “Η ΑΓΙΑ ΚΥΡΑΝ- 

ΝΑ ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ”. 1 

Κανονισμός λειτουργίας Εκκλησιαστικού Ιδρύματος 
υπό την επωνυμίαν “ΣΧΟΛΗ ΒΥΖΑΝΤΙΝΗΣ ΕΚΚΛΗ¬ 
ΣΙΑΣΤΙΚΗΣ ΜΟΥΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕ¬ 
ΩΣ ΛΑΓΚΑΔΑ”. 2 

Κανονισμός λειτουργίας Εκκλησιαστικού Ιδρύματος 
υπό την επωνυμίαν «ΦΑΡΟΣ ΛΕΙΤΟΥΡΓΙΚΗΣ ΠΑ¬ 
ΡΑΔΟΣΗΣ ΚΑΙ ΠΟΛΙΤΙΣΜΟΥ ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΛΑΓΚΑΔΑ». 3 

Κανονισμός συστάσεως και λειτουργίας Εκκλησια¬ 
στικού Ιδρύματος υπό την επωνυμίαν “ΡΑΔΙΟΦΩ¬ 
ΝΙΚΟΣ ΣΤΑΘΜΟΣ ΟΡΘΟΔΟΞΗ ΠΑΡΟΥΣΙΑ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΛΑΓΚΑΔΑ”. 4 


Κ ΑΝΟΝΙΣΜΟ Ι 

Αριθμ. 2354 (1) 


Κανονισμός συστάσεως και λειτουργίας Εκκλησιαστι¬ 
κού Ιδρύματος υπό την επωνυμία “Η ΑΓΙΑ ΚΥΡΑΝΝΑ 
ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ”. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Την εισήγησιν του Προέδρου δια την σύνταξιν Κανο¬ 
νισμού περί συστάσεως και λειτουργίας Εκκλησιαστικού 
Ιδρύματος υπό την επωνυμίαν: «Η ΑΓΙΑ ΚΥΡΑΝΝΑ». 

2. Τις διατάξεις των άρθρων 29 παραγρ. 2 και 59 πα- 
ραγρ. 2 του Νόμου 590/1977: «Περί Καταστατικού Χάρτου 
της Εκκλησίας της Ελλάδος». 

3. Τις υποχρεώσεις της Ποιμαινούσης Εκκλησίας που 
απορρέουν από τις Ευαγγελικές Επιταγές, τους Ιερούς 
Κανόνες και τους Νόμους του Κράτους προς το Χρι- 
στεπώνυμον της Εκκλησίας πλήρωμα, ιδιαίτερα προς 
τη Νεότητα. 

4. Τις υφιστάμενες Κοινωνικές, Ποιμαντικές και Πνευ¬ 
ματικές ανάγκες της Ιερός Μητροπόλεως Λαγκαδά ιδι¬ 
αίτερα την ευθύνη αυτής για την αναδιοργάνωση και 
συστηματοποίηση της Εκκλησιαστικής και Ενοριακής 
Ποιμαντικής για τη Νεότητα. 


5. Την υπ’ αριθμ. 4/14.6.2010 Απόφαση και Πρόταση του 
Σεβασμιωτάτου Μητροπολίτου Λαγκαδά Ιωάννου. 

6. Την από 16.6.2010 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

7. Την από 18.6.2010 Απόφασιν Αυτής, αποφασίζει: 

Συνιστά στην Ιερά Μητρόπολη Λαγκαδά Εκκλησια¬ 
στικό Ίδρυμα με την επωνυμία: «Η ΑΓΙΑ ΚΥΡΑΝΝΑ», ως 
αποκεντρωμένη Εκκλησιαστική Υπηρεσία της Ιεράς 
Μητροπόλεως Λαγκαδά, αυτοτελούς διαχειρίσεως και 
μη κερδοσκοπικού χαρακτήρα, υπό τον έλεγχο και την 
εποπτεία αυτής, για την πληρέστερη και αρτιότερη 
διεξαγωγή της εκκλησιαστικής αγωγής των παιδιών 
και των νέων στην Ιερά Μητρόπολη και στις Ενορίες 
αυτής, με σκοπό την αναγέννηση της ενοριακής ζωής 
και την ενεργό συμμετοχή σε αυτήν των νέων και των 
οικογενειών τους, την καλλιέργεια του Ελληνορθόδοξου 
φρονήματος, ως και τη γενικότερη πνευματική οικοδομή 
του εκκλησιαστικού πληρώματος της Μητροπολιτικής 
Περιφέρειας Λαγκαδά. 

Η συγκρότηση, οργάνωση, διοίκηση, διαχείριση και 
λειτουργία του Ιδρύματος αυτού θα διέπεται από τις 
διατάξεις του επόμενου Κανονισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑ: “ΑΓΙΑ ΚΥΡΑΝΝΑ” 

ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ 

Αρθρον1 
Τίτλος 

Στην Ιερά Μητρόπολη Λαγκαδά συνιστάται Εκκλη¬ 
σιαστικό Ίδρυμα για την ποιμαντική διακονία της Νεό- 
τητος υπό την επωνυμία: «ΙΔΡΥΜΑ ΝΕΟΤΗΤΟΣ «Η ΑΓΙΑ 
ΚΥΡΑΝΝΑ» ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ», το 
οποίο θα λειτουργεί ως αποκεντρωμένη Εκκλησιαστική 
Υπηρεσία της Ιεράς Μητροπόλεως Λαγκαδά, αυτοτε¬ 
λούς διαχειρίσεως και μη κερδοσκοπικού χαρακτήρα, 
υπό τον έλεγχο και την εποπτεία αυτής. 

Αρθρον 2 

Σκοπός του Ιδρύματος 

Σκοπός του Ιδρύματος είναι η αρτιότερη οργάνωση 
της ποιμαντικής Διακονίας της Νεότητας, εντός των 
πλαισίων της Ιεράς Μητροπόλεως, που αποβλέπει στην 
αναγέννηση της ενοριακής ζωής στο χώρο της νεότητος 

και προωθεί τη δημιουργική συμβολή των νέων στην 
ενοριακή εκκλησιαστική ζωή, συμβάλλοντας παράλληλα 
σε αντίστοιχες κοινές προσπάθειες με νεολαίες άλλων 
Ιερών Μητροπόλεων. 

Αρθρον 3 

Μέσα για την επίτευξη των σκοπών 

Οι ανωτέρω σκοποί του Ιδρύματος επιτυγχάνονται 
ως εξής: 

α. Με τη δημιουργία σε κάθε ενορία που έχει νεα¬ 
νικό πληθυσμό Ενοριακού Κέντρου Νεότητος (εφεξής 

Ε.Κ.Ν.). 

β. Με τη λειτουργία θερινών Παιδικών και Νεανικών 
Κατασκηνώσεων. 

γ. Με τη λειτουργία σεμιναρίων για την εκπαίδευση 
και επιμόρφωση στελεχών του Κατηχητικού και Κατα- 
σκηνωτικού έργου, καθώς και επιμελητών των Ε.Ν.Κ. 

δ. Με την εκμάθηση βυζαντινής και παραδοσιακής μου¬ 
σικής, αγιογραφίας, καθώς και παραδοσιακών χορών. 

ε. Με τη διοργάνωση εκπαιδευτικών και ψυχαγωγικών 
εκδρομών. 

σι. Με τη δημιουργία αθλητικών χώρων και την παροχή 
μέσων αθλήσεως. 

ζ. Με τη σύγκληση συνεδρίων Νεότητος. 
η. Με τη διοργάνωση εκπαιδευτικών φροντιστηρίων 
για την υποβοήθηση απόρων μαθητών και μαθητριών. 

θ. Με την έκδοση ειδικών εντύπων κατάλληλων για 
την ψυχαγωγία και την υγιή πνευματική ανάπτυξη των 
νέων και για την επιμόρφωση στελεχών. 

ι. Με κάθε άλλο μέσο, που θα αποφασίσει κάθε φορά 
το Διοικητικό Συμβούλιο του Ιδρύματος. 

Άρθρον 4 

Διοίκηση του Ιδρύματος 

1. Το ίδρυμα Νεότητος διοικείται από επταμελές (7με- 
λές) Διοικητικό Συμβούλιο (εφεξής Δ.Σ.). Την ανώτατη 
διοικητική εποπτεία ασκεί ο οικείος Μητροπολίτης, και 
απαρτίζεται ως εξής: 

α. Από τον εκάστοτε Μητροπολίτη Λαγκαδά, ως Πρό¬ 
εδρο, με αναπληρωτή του τον Πρωτοσύγκελο ή τον 
Γενικό Αρχιερατικό Επίτροπο ή άλλον προσοντούχο 
Κληρικό της περιφέρειας της Ιεράς Μητροπόλεως, ως 
Αντιπρόεδρο, και πέντε (5) μέλη κληρικούς ή λαϊκούς 
(αμφοτέρων των φύλων), που διακρίνονται για το ενδι¬ 
αφέρον τους προς τη Νεότητα. 

β. Τα μέλη του Δ.Σ. διορίζονται από τον Σεβασμιώτατο 
Μητροπολίτη. Η θητεία τους είναι τριετής και μπορούν 
να επαναδιορισθούν. 

γ. Κάθε μέλος, το οποίο αποχωρεί για οποιαδήποτε 
αιτία, αντικαθίστασαι από άλλο μέλος με απόφαση του 
Μητροπολίτου και για το χρονικό διάστημα ώς τη λήξη 
της θητείας των υπολοίπων μελών του Δ.Σ. Με απόφα¬ 
ση του Προέδρου είναι δυνατόν να παυθεί μέλος του 
Δ.Σ. και προ της λήξεως της θητείας του, με ειδικώς 
αιτιολογημένη απόφασή του. 

δ. Στο ίδρυμα Νεότητος συνιστάται θέση Διευθυντού, 
ο οποίος διορίζεται έπειτα από εισήγηση του Μητρο¬ 
πολίτου και έγκριση του Δ.Σ. του Ιδρύματος. Ο Διευθυ¬ 
ντής συμμετέχει σε συνεδριάσεις, ως εισηγητής, χωρίς 
δικαίωμα ψήφου, εκτός και εάν έχει ορισθεί ως τακτικό 
μέλος του Διοικητικού Συμβουλίου. 

ε. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα 
και τον Ταμία. 


Αρθρον 5 

1. Το Διοικητικό Συμβούλιο του Ιδρύματος συνέρχεται 
τακτικά κάθε δίμηνο και εκτάκτως μετά από πρόταση 
τεσσάρων (4) τουλάχιστον μελών αυτού. 

2. Για την ύπαρξη απαρτίας πρέπει να παρευρίσκονται 
ο Πρόεδρος ή κατόπιν γραπτής εντολής του ο Αντιπρό¬ 
εδρος, και δύο (2) τουλάχιστον από τα μέλη του Δ.Σ. 

3. Το Δ.Σ. αποφασίζει με σχετική πλειοψηφία των πα¬ 
ρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

Αρθρον 6 

Υποχρεώσεις των Μελών του Δ.Σ. 

Το Δ.Σ. του Ιδρύματος έχει τις ακόλουθες αρμοδιό¬ 
τητες: 

α. Αποφασίζει για κάθε θέμα που αφορά στην οργά¬ 
νωση, διοίκηση και λειτουργία του Ιδρύματος, τη διαχεί¬ 
ριση και αξιοποίηση των πόσης φύσεως περιουσιακών 
στοιχείων, που έχουν διατεθεί σε χρήση του Ιδρύματος, 
καθώς και για κάθε ζήτημα που σχετίζεται με την εκ¬ 
πλήρωση των σκοπών αυτού. 

β. Συνεργάζεται για όλα τα σχετικά ζητήματα με το 
Μητροπολιτικό Συμβούλιο της Ιεράς Μητροπόλεως, 
με τα Εκκλησιαστικά Συμβούλια των Ιερών Ναών, τα 
Ηγουμενοσυμβούλια των Ιερών Μονών και τα Διοικητικά 
Συμβούλια των φιλανθρωπικών, κοινωφελών και λοιπών 
εκκλησιαστικών Ιδρυμάτων της περιφέρειας της οικεί¬ 
ας Ιεράς Μητροπόλεως, με διαφόρους πολιτιστικούς, 
επιστημονικούς και φιλανθρωπικούς συλλόγους, καθώς 
επίσης και με τη Νομαρχιακή και Τοπική Αυτοδιοίκηση, 
τους τοπικούς φορείς και εν γένει τις αρμόδιες κρατικές 
υπηρεσίες για την προαγωγή και επίτευξη των σκοπών 
του Ιδρύματος. 

γ. Μεριμνά για την εξεύρεση οικονομικών πόρων και 
για την εύρυθμη, ομαλή, απρόσκοπτη και αποτελεσμα¬ 
τική λειτουργία του Ιδρύματος. 

δ. Αποφασίζει τη σύσταση Ενοριακών Κέντρων Νεό¬ 
τητος (Ε.Κ.Ν.) σε Ενορίες, οι οποίες πληρούν τις προϋ¬ 
ποθέσεις, καθώς και την επιλογή και τον διορισμό των 
καταλλήλων προσώπων ως επιμελητών, έμμισθων ή 
εθελοντών, καθώς και για την οποιαδήποτε πρόσληψη 
προσωπικού τόσο στο Ιδρυμα όσο και στα Ενοριακά 
Κέντρα Νεότητος. 

ε. Καταρτίζει τον ετήσιο Προϋπολογισμό εσόδων και 
εξόδων του Ιδρύματος, και ψηφίζει τον ετήσιο Απολο¬ 
γισμό αυτού. 

στ. Αποφασίζει για την τυχόν σύσταση Τομέων ή 
τμημάτων Διακονίας ή Επιτροπών, καθώς επίσης και 
τις αρμοδιότητές τους, ενώ παράλληλα διορίζει τους 
εθελοντές υπευθύνους αυτών. 

ζ. Αποφασίζει για κάθε άλλο θέμα, το οποίο ανακύ¬ 
πτει κατά την εφαρμογή των διατάξεων του παρόντος 
Κανονισμού, και δεν προβλέπεται ρητά σε αυτόν, με 
την επιφύλαξη της εγκρίσεως των Πράξεων από τον 
οικείο Μητροπολίτη. 

Αρθρον 7 

Το «Ιδρυμα και τα Ενοριακά Κέντρα Νεότητος (Ε.Κ.Ν.) 
εκπροσωπούνται δικαστικά, εκκλησιαστικά, διοικητικά 
κ.λπ., σε όλες τις έννομες σχέσεις τους (ενώπιον πό¬ 
σης Αρχής καθώς και σε όλες τους τις σχέσεις με 
άλλα Ιδρύματα, Οργανισμούς, νομικά ή φυσικά Πρόσωπα 
Δημοσίου η Ιδιωτικού Δικαίου) από τον Πρόεδρο του 
Ιδρύματος ή από μέλος αυτού, ειδικά εξουσιοδοτημένο 
για τον σκοπό αυτό. 

Άρθρον 8 

Αρμοδιότητες του Προέδρου, του Αντιπροέδρου, του 
Γραμματέα και του Ταμία του Δ.Σ. του Ιδρύματος 

Ο Πρόεδρος του Δ.Σ.: 

α.Έχει την ευθύνη όλων των δραστηριοτήτων και της 
λειτουργίας του Ιδρύματος και συντονίζει τα μέλη του 
Δ.Σ. για την υλοποίηση των σκοπών αυτού. 

β. Εκπροσωπεί το Ίδρυμα ενώπιον κάθε Διοικητικής, 
Δικαστικής, Εκκλησιαστικής και οποιασδήποτε άλλης 
νόμιμης Αρχής, καθώς και σε όλες του τις σχέσεις με 
τα άλλα Ιδρύματα, Οργανισμούς, νομικά και φυσικά Πρό¬ 
σωπα είτε δημοσίου είτε ιδιωτικού δικαίου. 

γ. Λαμβάνει γνώση όλων των εισερχομένων και εξερ- 
χομένων εγγράφων του Ιδρύματος. Συνυπογράφει με 
τον Γραμματέα όλη την αλληλογραφία αυτού, και με 
τον Ταμία τα πάσης φύσεως οικονομικά έγγραφα. 

δ. Συγκαλεί το Δ.Σ. σε τακτικές ή έκτακτες Συνεδριά¬ 
σεις. Διευθύνει συζητήσεις σε αυτές και συνυπογράφει 
με τον Γ ραμματέα τα Πρακτικά των Συνεδριάσεων του 
Δ.Σ. 

ε. Εν γένει μεριμνά για την εφαρμογή των Διατά¬ 
ξεων του παρόντος Κανονισμού και των Αποφάσεων 
του Δ.Σ. 

1.0 Αντιπρόεδρος του Δ.Σ. αναπληρώνει τον Πρόεδρο, 
σε περίπτωση απουσίας ή κωλύματος, σε όλες τις ως 
άνω αρμοδιότητες αυτού, και ενεργεί κατόπιν γραπτής 
εντολής του. 

2. Ο Γραμματέας του Δ.Σ.: 

Τηρεί το Βιβλίο Πρωτοκόλλου του Ιδρύματος και συ¬ 
ντάσσει όλα τα έγγραφα και όλη την αλληλογραφία 
αυτού, για την οποία ενημερώνει τον Πρόεδρο και την 
οποία συνυπογράφει με αυτόν. Επίσης, τηρεί το βιβλίο 
Πρακτικών των Συνεδριάσεων του Δ.Σ. του Ιδρύματος, 
συνυπογράφει με τον Πρόεδρο τα εν λόγω Πρακτικά, 
συντάσσει και φυλάσσει σε ασφαλές μέρος τα έγγρα¬ 
φα, την αλληλογραφία, τα βιβλία και την σφραγίδα του 
Ιδρύματος. 

3. Ο Ταμίας του Δ.Σ.: 

α. Ενεργεί για λογαριασμό του Δ.Σ., έναντι του οποίου 
είναι υπόλογος, τις διαχειριστικές πράξεις αναφορικά 
με τα πάσης φύσεως περιουσιακά στοιχεία που έχουν 
διατεθεί σε χρήση του Ιδρύματος. 

β. Τηρεί το Βιβλίο Ταμείου και τα διπλότυπα Γραμ¬ 
μάτια Εισπράξεων και Εντάλματα πληρωμών του Ιδρύ¬ 
ματος. 

γ. Εισπράττει κάθε έσοδο με διπλότυπα Γραμμάτια 
Εισπράξεως, θεωρημένα από την οικεία Ιερά Μητρόπολη 
με την ένδειξη: «Δια τοΊδρυμα Νεότητος η ΑΓΙΑ ΚΥΡΑΝ- 
ΝΑ», τα οποία συνυπογράφει με τον Πρόεδρο. 

δ. Διενεργεί τις πληρωμές για κάθε είδους δαπάνη 
που προβλέπεται στον εγκεκριμένο Προϋπολογισμό, βά¬ 
σει διπλοτύπων ενταλμάτων πληρωμών του Ιδρύματος 
θεωρημένα από την οικεία Ιερά Μητρόπολη, τα όποια 
επίσης συνυπογράφει με τον Πρόεδρο, όπως άλλωστε 
και άπαντα τα οικονομικής φύσεως έγγραφα με τον 
Πρόεδρο. 

ε. Ευθύνεται για την ασφαλή φύλαξη των χρημάτων 
του Ιδρύματος, τα όποια κατατίθενται σε ιδιαίτερο λο¬ 
γαριασμό μιας από τις Τράπεζες που λειτουργούν στην 
πόλη του Λαγκαδά, επ’ ονόματι του Νομικού Προσώπου 
της οικείας Ιεράς Μητροπόλεως με την ένδειξη: «Διά 
το Ίδρυμα η ΑΓΙΑ ΚΥΡΑΝΝΑ» και έχει την ευχέρεια να 
παρακρατεί εξ αυτών ποσό εξακόσια ευρώ (600,00 €) 


για την κάλυψη των εκτάκτων και επειγουσών δαπανών 
του Ιδρύματος διενεργεί επίσης αναλήψεις χρημάτων, 
κατόπιν αποφάσεως του Διοικητικού Συμβουλίου, για 
την λήψη της οποίας είναι απαραίτητη η ψήφος του 
Σεβασμιωτάτου Μητροπολίτου, ως Προέδρου, και σχε¬ 
τικής προς τούτον εξουσιοδοτήσεως. 

στ. Τέλος, τηρεί το Βιβλίο Κτηματολογίου και το Βι¬ 
βλίο Υλικού. 

Άρθρον 9 
Τηρούμενα βιβλία 

ΤοΊδρυμα έχει αυτοτελή διαχείριση. Τηρεί με τη μέρι¬ 
μνα του Γ ραμματέα και του Ταμία του Δ.Σ. τα ως κάτωθι 
διαχειριστικά βιβλία με την ίδια αρίθμηση, το καθένα 
κατά φύλλο και θεωρημένα για κάθε νόμιμη χρήση από 
την Ιερά Μητρόπολη: 

1. Βιβλίο Πρωτοκόλλου εισερχομένων και εξερχομένων 
εγγράφων. 

2. Βιβλίο Πρακτικών των Συνεδριάσεων του Δ.Σ. 

3. Βιβλίο Ταμείου και αριθμημένα κατ’ αύξοντα αριθ¬ 
μό διπλότυπα γραμμάτια εισπράξεως και εντάλματα 
πληρωμών, τα όποια είναι εκτελεστέα εφόσον φέρουν 
την υπογραφή του Προέδρου και του Ταμία του Ιδρύ¬ 
ματος. 

4. Βιβλίο Κτηματολογίου, στο οποίο θα καταγράφο¬ 
νται άπαντα τα ακίνητα περιουσιακά στοιχεία που έχουν 
διατεθεί σε χρήση του Ιδρύματος. 

5. Βιβλίο Υλικού, στο όποιο καταγράφονται όλα τα 
κινητά περιουσιακά στοιχεία που έχουν διατεθεί σε 
χρήση του Ιδρύματος. 

6. Κάθε άλλο διαχειριστικό βιβλίο που κρίνεται απα¬ 
ραίτητο από το Δ.Σ. του Ιδρύματος για την ομαλή και 
εύρυθμη λειτουργία αυτού. 

Άρθρον10 

Πόροι του Ιδρύματος 

1. Πόροι του Ιδρύματος είναι: 

α. Η οποιαδήποτε περιουσία ήθελε εκχωρηθεί στο 
Ίδρυμα εκ μέρους της Ιεράς Μητροπόλεως Λαγκαδά. 

β. Η ετήσια επιχορήγηση της Ιεράς Μητροπόλεως, 
των Ενοριών και των Ιερών Μονών της περιφέρειας της 
οικείας Ιεράς Μητροπόλεως, όπως αυτή προσδιορίζεται 
από το οικείο Μητροπολιτικό Συμβούλιο και αναγράφε¬ 
ται στον προϋπολογισμό αυτών. 

γ. Πρόσοδοι από την πραγματοποίηση διαφόρων εκ¬ 
δηλώσεων του Ιδρύματος (π.χ. λαχειοφόρων αγορών, 
εράνων νομίμως διενεργουμένων, φιλανθρωπικών ή 
πολιτιστικών εκθέσεων κ.α.). 

δ. Δωρεές από ζώντες, κληρονομιές και κληροδοσίες 
κινητών και ακινήτων φυσικών και νομικών προσώπων, 
που παραχωρούνται σε αυτό και περιέρχονται κατά 
πλήρη κυριότητα στο Νομικό Πρόσωπο της οικείας Ιεράς 
Μητροπόλεως, 

ε. Κρατικές επιχορηγήσεις, επιχορηγήσεις από προ¬ 
γράμματα της Ευρωπαϊκής Ένωσης, επιχορηγήσεις 
της Νομαρχιακής ή της Τοπικής Αυτοδιοίκησης, επιχο¬ 
ρηγήσεις Οργανισμών και άλλων Νομικών Προσώπων 
Δημοσίου ή Ιδιωτικού Δικαίου, επιχορηγήσεις φυσικών 
προσώπων, καθώς και κάθε άλλη νόμιμη και χρηστή 
επιχορήγηση που δεν αναφέρεται ρητά στον παρόντα 
Κανονισμό. 

στ. Πρόσοδοι από δισκοφορίες διενεργούμενες κατό¬ 
πιν εντολής της Ιεράς Μητροπόλεως. Κάθε άλλη πρό¬ 
σοδος σύμφωνη με το ορθόδοξο χριστιανικό πνεύμα, 

που προέρχεται από κάθε είδους δραστηριότητες του 
Ιδρύματος, και κάθε άλλη νόμιμη πηγή που δεν κατο¬ 
νομάζεται ρητά στον παρόντα Κανονισμό. 

2. Η δωρεά οποιουδήποτε κινητού ή ακινήτου πράγμα¬ 
τος για χρήση του Ιδρύματος γίνεται πάντα επ’ ονόματι 
του Νομικού Προσώπου της οικείας Ιερός Μητροπόλεως, 
στο οποίο μεταβιβάζεται η κυριότητα, νομή και κατοχή 
του πράγματος. Στην πράξη της μεταβίβασης γίνεται 
ειδική μνεία και αναφορά με την ένδειξη: «Δια τό «Ίδρυμα 
Νεότητος η ΑΓΙΑ ΚΥΡΑΝΝΑ» το οποίο, ως Εκκλησιαστικό 
Ίδρυμα θα έχει τη χρήση για όσο χρόνο υφίσταται, προς 
εκπλήρωση των σκοπών του. 

Άρθρον 11 

Διάθεση των πόρων 

Οι ανωτέρω πόροι του Ιδρύματος διατίθενται κατόπιν 
Αποφάσεως του Δ.Σ. αυτού, που εγκρίνονται από τον 
οικείο Μητροπολίτη: 

α. Για την αγορά του αναγκαίου εξοπλισμού και την 
κάλυψη των δαπανών λειτουργίας και συντηρήσεως 
του Ιδρύματος. 

β. Γ ια την διοργάνωση διαφόρων εκδηλώσεων του 
Ιδρύματος και για την χρηματοδότηση όλων των εν 
γένει δραστηριοτήτων αυτού. 

γ. Για την οικονομική συνδρομή της Κατασκηνώσεως 
της Ιεράς Μητροπόλεως. 

δ. Γ ια την οικονομική συνδρομή των Ενοριακών Κέ¬ 
ντρων Νεότητος σε όσες Ενορίες λειτουργούν τέτοια, 
αλλά και για την οικονομική στήριξη εκδηλώσεων νεο¬ 
λαίας στις υπόλοιπες Ενορίες. 

ε. Γ ια την χορήγηση υποτροφιών σε άπορους σπου¬ 
δαστές και μαθητές. 

Αρθρον12 

Συγκρότηση, Οργάνωση και Διοίκηση των 
Ενοριακών Κέντρων Νεότητος (Ε.Κ.Ν.) 

Γ ια την εκπλήρωση των σκοπών του Ιδρύματος σε 
κάθε Ενορία που υπάρχουν οι προϋποθέσεις (παιδικός 
και νεανικός πληθυσμός) δημιουργείται Ενοριακό Κέ¬ 
ντρο Νεότητος (Ε.Κ.Ν), με τα εξής χαρακτηριστικά: 

α. Το περιφερειακό Ε.Κ.Ν. δεν έχει δική του νομική 
προσωπικότητα. 

β. Διοικείται από πενταμελή (δμελή) διοικητική επιτρο¬ 
πή (Δ.Ε), της οποίας η θητεία είναι τριετής. Συγκροτείται 
από ένα (1) Εφημέριο, ως Πρόεδρο, και από τέσσερις 
(4) ενορίτες (άρρενες ή θήλεις), που διακρίνονται για 
το ιδιαίτερο ενδιαφέρον τους προς τη Νεότητα και 
επιλέγονται από τον Πρόεδρο. 

γ. Ο Εφημέριος Πρόεδρος διορίζεται από τον οικείο 
Μητροπολίτη και τα υπόλοιπα μέλη από το Δ.Σ του 
Ιδρύματος. 

δ. Κατά την πρώτη συνεδρία της η διοικητική επιτροπή 
(Δ.Ε.) συγκροτείται σε σώμα και εκλέγει τον Αντιπρόε¬ 
δρο, Ταμία και τον Γραμματέα. Ο Ταμίας διεξάγει την 
ταμειακή και λογιστική υπηρεσία, ενώ ο Γραμματέας 
τηρεί τα πρακτικά των συνεδριάσεων, συντάσσει πίνα¬ 
κες των νέων που συμμετέχουν στις εκδηλώσεις του 
Ε.Κ.Ν. και τηρεί τη σχετική αλληλογραφία. 

ε. Η Δ.Ε. κάθε Ε.Κ.Ν. προτείνει στο Ίδρυμα Νεότητος 
της Ιεράς Μητροπόλεως τις αναγκαίες προσλήψεις προ¬ 
σωπικού (επιμελητού, ευτρεπιστρίας κ.λπ.). 

στ. Η Δ.Ε. μέριμνα για την καλή λειτουργία του Ε.Κ.Ν., 
οργανώνει τις δραστηριότητές του και εισηγείται στο 
Ίδρυμα Νεότητος κάθε θέμα που υπερβαίνει τις δικές 
της αρμοδιότητες. 


Άρθρον13 

Σφραγίδα του Ιδρύματος 

ΤοΊδρυμα έχει ιδία σφραγίδα κυκλική που φέρει εξω¬ 
τερικούς τις λέξεις «ΙΔΡΥΜΑ ΝΕΟΤΗΤΟΣ «Η ΑΓΙΑ ΚΥΡΑΝ¬ 
ΝΑ» ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ», και στο 
κέντρο το σύμβολο του Σταυρού. 

Άρθρον 14 

Τροποποίηση Κανονισμού και Διάλυση του Ιδρύματος 

1. Ο παρών Κανονισμός τροποποιείται με απόφαση 
της Ιεράς Συνόδου, ύστερα από πρόταση του οικείου 
Μητροπολίτου, κατόπιν αποφάσεως - αιτήσεως του Δι¬ 
οικητικού Συμβουλίου του Ιδρύματος. Η τροποποίηση 
ισχύει από της δημοσιεύσεως της Αποφάσεως της Δ.Ι.Σ. 
στην Εφημερίδα της Κυβερνήσεως και στο περιοδικό 
«ΕΚΚΛΗΣΙΑ». 

2. Το παρόν Εκκλησιαστικό Ίδρυμα καταργείται, όταν 
καθίσταται αδύνατη η λειτουργία του, ή δεν εκπληρώνει 
εκκλησιολογικές προϋποθέσεις και την αποστολή του, 
ή παρεκκλίνει των σκοπών του. Τούτο καταργείται με 
Απόφαση της Ιεράς Συνόδου της Εκκλησίας της Ελλά¬ 
δος, που δημοσιεύεται στην Εφημερίδα της Κυβερνήσε¬ 
ως και στο επίσημο δελτίο της Εκκλησίας της Ελλάδος 
«ΕΚΚΛΗΣΙΑ», ύστερα από πρόταση του οικείου Ιεράρχη, 
κατόπιν αποφάσεως - αιτήσεως του Διοικητικού Συμ¬ 
βουλίου του Ιδρύματος. 

3. Μετά τη διάλυση του Ιδρύματος άπασα η περιουσία 
του Ιδρύματος ανήκει αυτοδίκαια στο νομικό πρόσωπο 
της Ιεράς Μητροπόλεως Λαγκαδά και διατίθεται για 
παρεμφερείς ευαγείς σκοπούς. 

Τελικές Διατάξεις 

Αρθρο 15 

Ισχύς του Κανονισμού 

Ο παρών Κανονισμός ισχύει από την δημοσίευσή 
του στην Εφημερίδα της Κυβερνήσεως και στο επί¬ 
σημο Δελτίο της Εκκλησίας της Ελλάδος περιοδικό 
«ΕΚΚΛΗΣΙΑ». 

Αρθρο 16 
Κάλυψη Δαπάνης 

Η σύστασις Ιδρύματος δια του παρόντος Κανονισμού 
ουδεμίαν δαπάνην προκαλεί εις βάρος του Προϋπολο¬ 
γισμού της Ιεράς Μητροπόλεως Λαγκαδά. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 18 Ιουνίου 2010 
Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

Αριθμ. 2355 (2) 

Κανονισμός λειτουργίας Εκκλησιαστικού Ιδρύματος υπό 
την επωνυμίαν “ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ 
ΜΟΥΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ”. 

Η ΔΙΑΡΚΗΣ ΙΕΡΑ ΣΥΝΟΔΟΣ ΤΗΣ 

ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Την εισήγησιν του προέδρου δια την σύνταξιν Κανο¬ 
νισμού περί συστάσεως και λειτουργίας Εκκλησιαστικού 
Ιδρύματος υπό την επωνυμίαν «ΣΧΟΛΗ ΒΥΖΑΝΤΙΝΗΣ 
ΕΚΚΛΗΣΙΑΣΤΙΚΗΣ ΜΟΥΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕ¬ 
ΩΣ ΛΑΓΚΑΔΑ». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2997 


2. Τας διατάξεις των άρθρων 29 παρ. 2 και 59 παρ. 
2 του Ν. 590/1977 «Περί Καταστατικού Χάρτου της Εκ¬ 
κλησίας της Ελλάδος». 

3. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

4. Την ανάγκην διατηρήσεως, διαδόσεως και καλλιέρ¬ 
γειας της πατροδότου Βυζαντινής Μουσικής και Ψαλτι¬ 
κής Τέχνης εις την Ιεράν Μητρόπολιν Λαγκαδά. 

5. Την υπ’ αριθμ. 5/14.6.2010 Πράξιν και Πρότασιν του 
Σεβασμιωτάτου Μητροπολίτου Λαγκαδά Ιωάννου. 

6. Την από 16.6.2010 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

7. Την από 18.6.2010 Απόφασιν Αυτής, αποδασίζεί: 

Συνιστά εις την Ιεράν Μητρόπολιν Λαγκαδά Εκκλη¬ 
σιαστικόν Ίδρυμα υπό την επωνυμίαν «ΣΧΟΛΗ ΒΥΖΑ¬ 
ΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΛΑΓΚΑΔΑ», το οποίον θα λειτουργεί ως 
εξαρτημένη Υπηρεσία του Νομικού Προσώπου της Ιεράς 
Μητροπόλεως Λαγκαδά και θα εδρεύει εις την πάλιν 
του Λαγκαδά. 

Η συγκρότησις, οργάνωσις, διοίκησις, διαχείρισις και 
λειτουργία του Ιδρύματος τούτου θα διέπεται από τις 
διατάξεις του κατωτέρω Κανονισμού. 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ 

«ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ» 

Αρθρον1 

Ίδρυση της Σχολής 

Ιδρύεται στην Ιερά Μητρόπολη Λαγκαδά Εκκλησιαστι¬ 
κόν Ίδρυμα υπό την επωνυμίαν: «Σχολή Βυζαντινής Εκ¬ 
κλησιαστικής Μουσικής».Έχει ως έδρα της τον Λαγκαδά 
και τελεί υπό την άμεση εποπτεία της Ιεράς Μητροπό¬ 
λεως, αποτελούσα ιδίαν Υπηρεσίαν αυτής, αυτοτελούς 
διαχειρίσεως και μη κερδοσκοπικού χαρακτήρα. 

Αρθρον 2 

Σφραγίδα της Σχολής 

Η Σχολή έχει δική της σφραγίδα, η οποία φέρει κυκλι¬ 
κά τον τίτλο «Σχολή Βυζαντινής Εκκλησιαστικής Μου¬ 
σικής» της Ιεράς Μητροπόλεως Λαγκαδά και στη μέση 
το σημείο του Σταυρού. 

Αρθρον 3 

Σκοποί της Σχολής 

Σκοποί της Σχολής είναι: 

α) Η διατήρηση και διάδοση της πατροπαράδοτης 
εκκλησιαστικής βυζαντινής μουσικής μας κληρονομιάς 
και η καλλιέργεια του πατροπαράδοτου εκκλησιαστι¬ 
κού ήθους και της αγάπης των σπουδαστών προς την 
εκκλησιαστική μουσική. 

β) Η ανάδειξη νέων Ιεροψαλτών και η δημιουργία βυζα¬ 
ντινών χορών στα αναλόγια των Ιερών Ναών της Ιεράς 
Μητροπόλεως. 

Αρθρον 4 

Επίτευξη των σκοπών της Σχολής 

Οι σκοποί της «Σχολής Βυζαντινής Μουσικής» επι¬ 
τυγχάνονται με την υπεύθυνη διδασκαλία των επιμέ- 
ρους μαθημάτων, την οργανωμένη λειτουργία της, την 


πραγματοποίηση εκδηλώσεων, τη δημιουργία χορών 
ιεροψαλτών από τους σπουδαστές της, τη συνεργασία 
με άλλους πολιτικούς φορείς και γενικά με όποιο μέσο 
κρίνεται κατάλληλο από το διδακτικό προσωπικό, την 
Επιτροπή Διοικήσεως της Σχολής, και τον Σεβασμιώ- 
τατο Πρόεδρο, ο οποίος έχει και τον κύριο λόγο, την 
εποπτεία, αλλά και τον έλεγχο για όλα τα θέματα πού 
αφορούν στη Σχολή. 

Αρθρον 5 

Διοίκηση της Σχολής 

α. Τη Σχολή διοικεί Τριμελής Επιτροπή, αποτελούμενη 
από τον εκάστοτε Μητροπολίτη Λαγκαδά ως ισόβιο 
Πρόεδρο της Διοικήσεως του Ιδρύματος και δύο μέλη, 
ένα Κληρικό γνώστη της Βυζαντινής Μουσικής και ένα 
λαϊκό, κατά προτίμηση Ιεροψάλτη, από τους υπηρετού- 
ντες στα αναλόγια των Ιερών Ναών της Ιεράς Μητρο¬ 
πόλεως και έχοντα τα απαιτούμενα εκάστοτε από τους 
νόμους και τους κανονισμούς τυπικά προσόντα. 

- Ο διορισμός των μελών της Επιτροπής Διοικήσεως, 
πραγματοποιείται από τον Σεβασμιώτατο Μητροπολίτη 
Λαγκαδά. 

- Το αξίωμα των μελών της Επιτροπής Διοικήσεως 
είναι τιμητικό και άμισθο. 

- Η θητεία των μελών της Επιτροπής είναι τριετής. 

β. Το κληρικόν μέλος αναλαμβάνει καθήκοντα αντι¬ 
προέδρου και ταμία, το δε λαϊκόν μέλος καθήκοντα 
γραμματέως. Κάθε μέλος μπορεί να παραιτηθεί αν συ¬ 
ντρέχουν λόγοι ή να αντικατασταθεί εάν δεν ανταπο- 
κρίνεται στις υποχρεώσεις του. 

γ. Η Επιτροπή Διοικήσεως λαμβάνει όλες τις αποφά¬ 
σεις πού αφορούν στην οργάνωση και λειτουργία της 
Σχολής. Καταρτίζει τον οικονομικό προϋπολογισμό και 
απολογισμό, τους οποίους προβάλλει προς έγκριση εις 
το Μητροπολιτικό Συμβούλιο και τηρεί τα υπό του νόμου 
προβλεπόμενα βιβλία. 

δ. Η Επιτροπή Διοικήσεως τελεί υπό την εποπτεία 
και τον έλεγχο του Σεβασμιωτάτου Μητροπολίτου Λα¬ 
γκαδά. 

Αρθρον 6 
Πόροι της Σχολής 

α. Πόροι της Σχολής είναι το δικαίωμα εγγραφής, η 
μηνιαία εισφορά των σπουδαστών, κάθε δωρεά ή Επι¬ 
χορήγηση από το Δημόσιο ή άλλα Ν.Π.Δ.Δ. ή Ν.Π.Ι.Δ., 
όπως και η ετήσια εισφορά από το Ταμείο της Ιεράς 
Μητροπόλεως, του ποσού καθοριζομένου από το Μη- 
τροπολιτικό Συμβούλιο. Το ποσό της εγγραφής και της 
μηνιαίας εισφοράς ρυθμίζεται από την Επιτροπή Δι- 
οικήσεως της Σχολής και είναι συγκριτικά μικρότερο 
από τις τρέχουσες τιμές των Ωδείων και των Μουσικών 
Σχολών. Από το ανωτέρω ποσό της μηνιαίας εισφοράς, 
το 70% προορίζεται για τις αμοιβές των διδασκάλων 
και το υπόλοιπο 30% για τα λοιπά λειτουργικά έξοδα 
της Σχολής, όπως η κάλυψη ασφαλιστικών εισφορών 
και η ειδική αμοιβή Καλλιτεχνικού Διευθυντού. 

β. Ειδικότερα, όσον αφορά στις αμοιβές των διδα¬ 
σκόντων Καθηγητών της Σχολής Βυζαντινής Μουσικής, 
αυτές θα υπολογίζονται σε ποσοστό 70% επί όλων των 
μαθητών της Σχολής Βυζαντινής Μουσικής. 

γ. Η Επιτροπή Διοικήσεως δύναται να καθορίζει με 
απόφασιν της επιπλέον ειδική αμοιβή για τον Καλλιτε¬ 
χνικό Διευθυντή. 

δ. Οι διδάσκοντες παραδοσιακά όργανα και παραδο¬ 
σιακούς χορούς θα αμείβονται με ποσοστόν 80% επί 
των εισφορών των συγκεκριμένων μαθητών τους. 

ε. Η Επιτροπή Διοικήσεως διατηρεί το δικαίωμα να 
απαλλάσσει από το ποσό της εγγραφής και της μηνιαίας 
εισφοράς -υπό μορφήν υποτροφίας- τους σπουδαστές 
που αριστεύουν στις ετήσιες προαγωγικές εξετάσεις ή 
οικονομικά αδύνατους μαθητές, οι οποίοι έχουν άριστες 
επιδόσεις. 

στ. Οι σπουδαστές ακόμη υποχρεούνται και στην κα¬ 
ταβολή εξέταστρων, κυρίως όταν πρόκειται για κατα¬ 
τακτήριες και πτυχιακές εξετάσεις, κατόπιν αποφάσεως 
της Επιτροπής Διοικήσεως. 

Άρθρον 7 

Πρόσληψη Προσωπικού 

Η Επιτροπή Διοικήσεως προσλαμβάνει τον Καλλιτε¬ 
χνικό Διευθυντή και το Διδακτικό Προσωπικό της Σχο¬ 
λής: 

1. Ο Καλλιτεχνικός Διευθυντής διορίζεται, κατόπιν 
προτάσεως της Επιτροπής Διοικήσεως, από τον Σεβα- 
σμιώτατο Μητροπολίτη Λαγκαδά, εκπροσωπεί τη Σχολή 
σε κάθε αρμόδιο Όργανο στο Υπουργείο Πολιτισμού και 
έχει την ευθύνη για την παιδαγωγική λειτουργία της 
Σχολής, τον έλεγχο των διδασκόντων και διδασκομένων 
και την οργάνωση των καλλιτεχνικών εκδηλώσεων της 
Σχολής. 

2. Το Διδακτικό Προσωπικό της Σχολής αποτελεί- 
ται από πρόσωπα, τα οποία πρέπει να είναι κάτοχοι 
Πτυχίου ή Διπλώματος Βυζαντινής Μουσικής με γενικό 
βαθμό «Άριστα» ή και ελάχιστον «Λίαν Καλώς» και την 
απαιτούμενη από τον Νόμο προϋπηρεσία. Ο αριθμός 
τους εξαρτάται από τον αριθμό των μαθητών και των 
τμημάτων της Σχολής. 

α. Στην έδρα της Σχολής, τον Λαγκαδά, προσλαμβά¬ 
νονται οι εκ των ιεροψαλτών πού κατέχουν τα απαραί¬ 
τητα προσόντα και υπηρετούν σε Ιερούς Ναούς του 
Λαγκαδά. 

β. Στα κατά τόπους παραρτήματα, όποτε αυτά συ- 
σταθούν, προσλαμβάνονται εκ των ιεροψαλτών της πε¬ 
ριοχής, στην οποία εκείνα ευρίσκονται, εφόσον τούτοι 
έχουν τα υπό του νόμου απαιτούμενα προσόντα. 

3. Επίσης, η Επιτροπή Διοικήσεως, δύναται να προ¬ 
σλαμβάνει ειδικό ωρομίσθιο καθηγητή, κάτοχο πτυχί¬ 
ου Ανωτέρων Θεωρητικών με γενικό βαθμό «Άριστα» 
ή και ελάχιστον «Λίαν Καλώς», ο οποίος θα διδάσκει 
το δευτερεύον υποχρεωτικό μάθημα της θεωρίας της 
Ευρωπαϊκής Μουσικής. 

4. Τα μαθήματα του Τυπικού της Τελετουργικής μπο¬ 
ρεί να διδάξει και θεολόγος Κληρικός της Ιερός Μητρο- 
πόλεως, κατόπιν υποδείξεως του Μητροπολίτου. 

5. Οι διδάσκοντες υπόκεινται στον έλεγχο του Καλλι¬ 
τεχνικού Διευθυντού και επιτελούν το έργο τους εντός 
των πλαισίων πού δημιουργούν το αναλυτικό πρόγραμ¬ 
μα της Σχολής σε συνάρτηση με το Πρόγραμμα του 
Υπουργείου Πολιτισμού και τις οδηγίες του Καλλιτε¬ 
χνικού Διευθυντού. 

Άρθρον 8 

Πρόγραμμα Μαθημάτων 

α. Τα μαθήματα κάθε σχολικού έτους αρχίζουν τον 
Οκτώβριο και τελειώνουν τον Μάιο. Οι προαγωγικές 
και απολυτήριες ή πτυχιακές εξετάσεις γίνονται κάθε 


Ιούνιο, σύμφωνα με πρόγραμμα πού καταρτίζει ο Καλ¬ 
λιτεχνικός Διευθυντής. 

β. Η ύλη των μαθημάτων ακολουθεί το αναλυτικό 
πρόγραμμα του Υπουργείου Πολιτισμού και τις τυχόν 
προσθήκες ή βελτιώσεις πού προτείνει ο Καλλιτεχνικός 
Διευθυντής. 

γ. Το μάθημα της Βυζαντινής Μουσικής, Θεωρία και 
Πράξη, θεωρείται βασικό μάθημα και διδάσκεται σε μία 
διδακτική ώρα (περίπου 45 λεπτά) ανά εβδομάδα. 

δ. Εκτός του βασικού μαθήματος, οι μαθητές, αναλό- 
γως του έτους φοιτήσεώς τους, υποχρεούνται να παρα¬ 
κολουθούν και άλλα δευτερεύοντα μαθήματα σύμφωνα 
με το πρόγραμμα της Σχολής. Υποχρεωτικό δευτερεύον 
μάθημα θεωρείται η Θεωρία της Ευρωπαϊκής Μουσικής, 
από την διδασκαλία του οποίου απαλλάσσονται μόνο 
όσοι μαθητές προσκομίσουν βεβαίωση από Ωδείο ή 
άλλη ανώτερη Μουσική Σχολή, ότι το έχουν παρακο¬ 
λουθήσει και έχουν εξεταστεί επιτυχώς σε αυτό. 

ε. Πέραν της Βυζαντινής Μουσικής, ως βασικό μάθημα, 
δύναται να θεωρηθεί τόσο η διδασκαλία παραδοσιακών 
οργάνων (κλαρίνο, καβάλι, νέι, βιολί, ούτι κ.λπ.) όσον και 
παραδοσιακών χορών, με άμεσο σκοπό την ευρύτερη 
κατάρτιση των σπουδαστών της στον τομέα της πα¬ 
τρώας παραδόσεως. 

στ. Ως δευτερεύοντα υποχρεωτικά μαθήματα, πλην της 
ήδη αναφερθείσης θεωρίας της Ευρωπαϊκής Μουσικής, 
προβλέπονται τα εξής: 

Μορφολογία της Βυζαντινής και Μεταβυζαντινής Με- 
λοποιίας. 

Τυπικό. 

Ιστορία της Βυζαντινής Μουσικής. 

Στοιχεία λειτουργικής και τελετουργικής. 

Διεύθυνση χορού. 

Ιεροψαλτική δεοντολογία - φροντιστήριο ευταξίας. 

Εισαγωγή στη Μετρική. 

Εισαγωγή στην Ελληνική Ρυθμολογία. 

Αισθητική ανάλυση μουσικού κειμένου. 

Μαθήματα φωνητικής. 

Στοιχεία οργανοχρησίας. 

Άρθρον 9 

Μαθητές της Σχολής 

α. Το πρόγραμμα των μαθημάτων της Σχολής μπορούν 
να παρακολουθήσουν όσοι έχουν υπερβεί το ενδέκατο 
έτος της ηλικίας τους και διαθέτουν σωστή φωνή. Η επι¬ 
λογή των μαθητών γίνεται από το διδακτικό προσωπικό. 
Οι ενδιαφερόμενοι εγγράφονται στα μαθητολόγια της 
Σχολής το μήνα Σεπτέμβριο και σε εξαιρετικές περι¬ 
πτώσεις τον Ιανουάριο. 

β. Η παρακολούθηση των μαθημάτων είναι υποχρεωτι¬ 
κή, τόσο στο κύριο μάθημα, όσο και στα δευτερεύοντα. Η 
αδικαιολόγητη επί σειρά πέντε (5) μαθημάτων απουσία 
επισύρει τη διαγραφή του μαθητή από τα μαθητολόγια 
της Σχολής. Τα μαθήματα πού συμπίπτουν με τις σχο¬ 
λικές αργίες ή χάνονται με υπαιτιότητα των μαθητών, 
δεν αναπληρώνονται από τους διδάσκοντες. 

γ. Στις υποχρεώσεις των μαθητών είναι επίσης η συμ¬ 
μετοχή στις εκδηλώσεις της Σχολής και η παρουσία και 
διακονία στα ιερά αναλόγια. 

δ. Η αξιολόγηση των μαθητών γίνεται με τον συγκε¬ 
ρασμό των επιδόσεών τους, τόσο κατά την διάρκεια της 
σχολικής χρονιάς όσο και στις προφορικές και γραπτές 
εξετάσεις την περίοδο του Ιουνίου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2999 


Άρθρον 10 

Λειτουργία Παραρτημάτων 

α. Η Διοίκηση της Σχολής δύναται κατόπιν αιτημάτων, 
που εγκρίνονται με απόφαση του Μητροπολίτου, να δη¬ 
μιουργήσει Παραρτήματα κατά Ενορίες ή Αρχιερατικές 
Περιφέρειες, με την ευθύνη του εκεί διδάσκοντος Κα- 
θηγητού και τον έλεγχο του Καλλιτεχνικού Διευθυντού 
και της Επιτροπής Διοικήσεως. 

β. Οι Ενορίες στις οποίες λειτουργούν Παραρτήμα¬ 
τα, οφείλουν να ενισχύουν οικονομικά τη λειτουργία 
τους, με δαπάνη, το ύψος της οποίας δεν δύναται να 
καθοριστεί. 

Άρθρον 11 
Τηρούμενα Βιβλία 

Η Σχολή διατηρεί τα εξής βιβλία: 

1) Μαθητολόγιον, 

2) Πρωτόκολλον Αλληλογραφίας, 

3) Βιβλίον Πρακτικών, 

4) Εξετάσεων, 

5) Βιβλίον Ταμείου, Γραμμάτια Εισπράξεων και Εντάλ¬ 
ματα Πληρωμών κανονικά θεωρημένα από την Ιερά Μη¬ 
τρόπολη, με την ευθύνη του Ταμία, και, 

6) Βιβλίον περιουσιακών στοιχείων, κινητών και ακι¬ 
νήτων. 

Άρθρον12 

Αντιμετώπιση των προβλημάτων 

Κάθε πρόβλημα που μπορεί να προκόψει και δεν ρυθ¬ 
μίζεται από τον παρόντα κανονισμό, αντιμετωπίζεται 
από την Επιτροπή Διοικήσεως της Σχολής, με κριτήριο 
τους σκοπούς λειτουργίας της. 

Τελικές Διατάξεις 

Άρθρον 13 

Η ισχύς του παρόντος Κανονισμού αρχίζει από τη 
δημοσίευσή του στην «ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ» 
και το Επίσημο Δελτίο της Εκκλησίας της Ελλάδος 
«ΕΚΚΛΗΣΙΑ». 

Άρθρον 14 

Ο παρών Κανονισμός τροποποιείται από την Ιερά 
Σύνοδο ύστερα από απόφαση της Επιτροπής Διοική- 
σεως. 

Αρθρον15 

Η «Σχολή Βυζαντινής Μουσικής» καταργείται από την 
Ιερά Σύνοδο, ύστερα από απόφαση της ολομέλειας της 
Επιτροπής Διοικήσεως, που εγκρίνεται από τον Μητρο¬ 
πολίτη, όταν δεν εκπληρώνει τους σκοπούς της και κα¬ 
θίσταται αδύνατη η λειτουργία της, τα δε περιουσιακά 
στοιχεία που κατέχει ανήκουν στο Νομικό Πρόσωπο της 
Ιερός Μητροπόλεως. 

Αρθρον 16 
Κάλυψη δαπάνης 

Η σύστασις Ιδρύματος δια του παρόντος Κανονισμού 
ουδεμίαν δαπάνην προκαλεί εις βάρος του Προϋπολο¬ 
γισμού της Ιερός Μητροπόλεως Λαγκαδά. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 18 Ιουνίου 2010 
Ο Πρόεδρος 

| Ο Αθηνών ΙΕΡΩΝΥΜΟΣ 


Αριθμ. 2422 (3) 

Κανονισμός λειτουργίας Εκκλησιαστικού Ιδρύματος υπό 
την επωνυμίαν «ΦΑΡΟΣ ΛΕΙΤΟΥΡΓΙΚΗΣ ΠΑΡΑΔΟΣΗΣ 
ΚΑΙ ΠΟΛΙΤΙΣΜΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΛΑ¬ 
ΓΚΑΔΑ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παράγρ. 2. και 59 πα- 
ράγρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμαινούσης Εκκλησίας τα 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3. Τας υποχρεώσεις της Εκκλησίας δια την διάσωσιν, 
αποκατάστασιν και Προστασίαν των Βυζαντινών και 
Μεταβυζαντινών Μνημείων Της. 

4. Την υπ’ αριθμ. 7/11.6.2010 Απόφασιν του Σεβασμιω- 
τάτου Μητροπολίτου Λαγκαδά Ιωάννου. 

5. Την από 16.6.2010 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

6. Την από 18.6.2010 Απόφασιν της Δ.Ι.Σ. 

7. Την από 23.6.2010 Απόφασιν Αυτής. 

ΨΗΦΙΖΕΙ 

Συνιστά εις την Ιερόν Μητρόπολιν Λαγκαδά Εκκλησια- 
στικόνΊδρυμα υπό την επωνυμίαν: «Φάρος Λειτουργικής 
Παράδοσης και Πολιτισμού», το οποίον θα λειτουργεί 
ως υπηρεσία του Νομικού Προσώπου της οικείας Ιερός 
Μητροπόλεως και θα εδρεύη εις την πόλιν του Λαγκαδά. 
Η οργάνωσις, διοίκησις, διαχείρισις και λειτουργία του 
Ιδρύματος τούτου θα διέπεται από τας διατάξεις του 
επόμενου Κανονισμού: 

Κανονισμός λειτουργίας Εκκλησιαστικού Ιδρύματος 
υπό την επωνυμίαν «ΦΑΡΟΣ ΛΕΙΤΟΥΡΓΙΚΗΣ ΠΑΡΑΔΟΣΗΣ 
ΚΑΙ ΠΟΛΙΤΙΣΜΟΥ» της Ιερός Μητροπόλεως Λαγκαδά 

Αρθρον1 

Σύσταση - Επωνυμία -Έδρα 

Στην περιφέρεια της Ιερός Μητροπόλεως Λαγκαδά 
και υπό την πνευματική και διοικητική εποπτεία αυτής, 
συνίσταται Εκκλησιαστικό Ίδρυμα υπό την επωνυμία 
«Φάρος Λειτουργικής Παράδοσης και Πολιτισμού», το 
οποίο θα λειτουργεί ως υπηρεσία του Νομικού Προσώ¬ 
που της οικείας Ιερός Μητροπόλεως, εξαρτημένη από 
αυτό, αυτοτελούς διαχείρισης και μη κερδοσκοπικού 
χαρακτήρα και θα διέπεται από τις διατάξεις του πα¬ 
ρόντος Κανονισμού.Έδρα του Ιδρύματος τούτου είναι η 
πόλη του Λαγκαδά. ΤοΊδρυμα θα στεγάζεται προσωρινά 
στα Γ ραφεία της Ιερός Μητροπόλεως. 

Αρθρον 2 

Σκοποί και μέσα επίτευξής τους 

1. Σκοποί του Ιδρύματος είναι ιδίως: 

Α. Η διάσωση, αποκατάσταση, προστασία και ανάδειξη 
των ιερών εικόνων και των λοιπών ιερών κειμηλίων που 
ευρίσκονται στην περιφέρεια της Ιερός Μητροπόλεως 
Λαγκαδά. 

Β. Η διεκδίκηση και επαναφορά στην οικεία Ιερά Μη¬ 
τρόπολη ιστορικών της κειμηλίων και αρχείων, βυζαντι¬ 
νών και μεταβυζαντινών, που ευρίσκονται στην κατοχή 
κρατικών η άλλων οργανισμών, καθώς και η συντήρηση, 

ένταξη και ανάδειξή τους στο Εκκλησιαστικό και Ιστο¬ 
ρικό Μουσείο της Ιερός Μητροπόλεως. 

Γ. Η διατήρηση του λατρευτικού χαρακτήρα των ως 
άνω μνημείων. 

Δ. Η προβολή τους, καθώς και των πρωτοβουλιών και 
δράσεων του Ιδρύματος από τον Τύπο, τα ηλεκτρονικά 
Μ.Μ.Ε. και το διαδίκτυο. 

2. Μέσα για την επίτευξη των ανωτέρω σκοπών είναι 
ιδίως: 

Α. Η προώθηση οργανωμένων παρεμβάσεων διάσω¬ 
σης, αποκατάστασης, προστασίας και ανάδειξης των ως 
άνω μνημείων και των στοιχείων τους (τοιχογραφίες, 
νωπογραφίες, αγιογραφίες, τέμπλα, φορητές εικόνες, 
ιερά σκεύη, κ.α.) και κατοχύρωσης και διαμόρφωσης 
των ακάλυπτων χώρων τους, σε συνεργασία με τους 
αρμόδιους ή ενδιαφερομένους φορείς (Υπουργεία, Εφο¬ 
ρίες, Πολεοδομίες, Πανεπιστημιακές Σχολές, Ινστιτού¬ 
τα, Ιδρύματα, κ.α.) τόσο της χώρας μας, όσο και της 
αλλοδαπής. 

Β. Ο συντονισμός των ενεργειών διεκδίκησης και επα¬ 
ναφοράς στην οικεία Ιερά Μητρόπολη των ιστορικών 
της κειμηλίων και αρχείων. 

Γ. Η δημιουργία και λειτουργία Κέντρου Έρευνας, Τεκ¬ 
μηρίωσης και Πληροφόρησης. 

Δ. Η δημιουργία και λειτουργία Βιβλιοθήκης. 

Ε. Η διοργάνωση σχετικών Ημερίδων και Συνεδρίων. 

Στ. Η έκδοση σχετικών εργασιών, μελετών, ειδικών 
ανακοινώσεων και οοφί. 

Ζ. Οποιοδήποτε άλλο πρόσφορο μέσο ήθελε αποφα¬ 
σίσει το Διοικητικό Συμβούλιο του Ιδρύματος. 

Αρθρον 3 

Οργάνωση, Διοίκηση, Διοικητικό Συμβούλιο 

1. Το Ίδρυμα τελεί υπό την πνευματική και διοικητική 
εποπτεία της Ιεράς Μητροπόλεως Λαγκαδά και διοικεί- 
ται από πενταμελές Διοικητικό Συμβούλιο, που απαρτί¬ 
ζεται από: α) τον εκάστοτε Σεβασμιώτατο Μητροπολίτη 
Λαγκαδά, ως πρόεδρο, β) τον εκάστοτε Πρωτοσύγκελλο 
ή Γενικό Αρχιερατικό Επίτροπο ή άλλον Κληρικό της 
Ιεράς Μητροπόλεως Λαγκαδά, που θα ορίσει ο Σεβα- 
σμιώτατος Μητροπολίτης, ως Αντιπρόεδρο, ο οποίος, σε 
περίπτωση απουσίας ή κωλύματος του Σεβασμιωτάτου 
Μητροπολίτου, θα αναπληρώνει αυτόν και θα προε¬ 
δρεύει του Διοικητικού Συμβουλίου, γ) τρεις λαϊκούς 
άνδρες ή γυναίκες, κατοίκους της περιφερείας της Ιεράς 
Μητροπόλεως, που διακρίνονται για το ήθος, την πνευ¬ 
ματική κατάρτιση και ωριμότητά τους, την κατάρτισή 
τους σε θέματα που έχουν σχέση με τους σκοπούς του 
Ιδρύματος, τη διάθεσή τους να προσφέρουν τις υπηρε¬ 
σίες τους στον τομέα αυτό και το ενδιαφέρον τους για 
τη ζωή και το έργο της τοπικής Εκκλησίας. 

2. Ο Αντιπρόεδρος και τα ως άνω τρία τακτικά μέλη 
του Διοικητικού Συμβουλίου (της παραγράφου 1γ του 
παρόντος άρθρου) διορίζονται για μία τετραετία από 
τον Σεβασμιώτατο Μητροπολίτη Λαγκαδά, ύστερα από 
έγγραφη πρόταση του Μητροπολιτικού Συμβουλίου. Επί¬ 
σης, από τον Σεβασμιώτατο Μητροπολίτη Λαγκαδά, 
ύστερα από έγγραφη πρόταση του Μητροπολιτικού 
Συμβουλίου, και για την αυτή τετραετία, διορίζονται 
ως αναπληρωματικά μέλη δύο λαϊκοί, άνδρες ή γυναίκες, 
που διαθέτουν τα προσόντα που αναφέρονται στην 
παράγραφο 1γ του παρόντος άρθρου. Το αξίωμα των 
μελών του Δ.Σ. είναι τιμητικό και άμισθο, οι δε διορι- 
σθέντες δύνανται να επαναδιορισθούν. 


3. Μέλη του Δ.Σ. του Ιδρύματος που δεν ανταποκρί- 
νονται στα καθήκοντά τους ή προβαίνουν σε ενέργειες 
που έρχονται σε αντίθεση με τους σκοπούς του Ιδρύμα¬ 
τος, παύονται και αντικαθίστανται από τον Σεβασμιώ¬ 
τατο Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γ ενικό Γ ραμ- 
ματέα και τον Ταμία. 

5. Το Δ.Σ. συνέρχεται τακτικά κάθε μήνα και εκτάκτως, 
όταν παρίσταται ανάγκη, ύστερα από πρόσκληση του 
Προέδρου ή, σε περίπτωση απουσίας ή κωλύματος αυ¬ 
τού, του Αντιπροέδρου, ή ύστερα από έγγραφη αίτηση 
προς τον Πρόεδρο τριών μελών αυτού. 

6. Το Δ.Σ. ευρίσκεται σε απαρτία όταν παρίσταται 
οπωσδήποτε ο Πρόεδρος ή, σε περίπτωση απουσίας ή 
κωλύματος αυτού, ο Αντιπρόεδρος και δύο από τα μέλη 
του. Οι αποφάσεις του Δ.Σ. λαμβάνονται κατά πλειο- 
ψηφία των παρόντων μελών. Σε περίπτωση ισοψηφίας 
υπερισχύει η ψήφος του Προέδρου ή σε περίπτωση 
απουσίας ή κωλύματος αυτού, του Αντιπροέδρου. 

Αρθρον 4 

Αρμοδιότητες του Διοικητικού Συμβουλίου 

1. Το Διοικητικό Συμβούλιο του Ιδρύματος έχει τις 
ακόλουθες αρμοδιότητες: 

Α Αποφασίζει για κάθε θέμα που αφορά στην ορ¬ 
γάνωση, διοίκηση και λειτουργία του Ιδρύματος, στη 
διαχείριση και αξιοποίηση εν γένει των πόσης φύσεως 
περιουσιακών στοιχείων, που έχουν διατεθεί σε χρήση 
του Ιδρύματος και στη διάθεση των πόρων του Ιδρύ¬ 
ματος, καθώς και για κάθε ενέργεια που σχετίζεται με 
την εκπλήρωση των σκοπών αυτού. 

Β. Συνεργάζεται για όλα τα σχετικά ζητήματα με το 
Μητροπολιτικό Συμβούλιο της Ιεράς Μητροπόλεως 
Λαγκαδά, με τα Εκκλησιαστικά Συμβούλια των Ιερών 
Ναών, με τα Διοικητικά Συμβούλια των Εκκλησιαστι¬ 
κών Ιδρυμάτων της περιφερείας της Ιεράς Μητροπό¬ 
λεως, με διαφόρους πολιτιστικούς, επιστημονικούς και 
λοιπούς Συλλόγους, με Εκπαιδευτικά Ιδρύματα, καθώς 
και με την Νομαρχιακή και Τοπική Αυτοδιοίκηση, τους 
τοπικούς φορείς και εν γένει με τις αρμόδιες κρατικές 
υπηρεσίες για την προαγωγή και επίτευξη των σκοπών 
του Ιδρύματος. 

Γ. Μεριμνά για την εξεύρεση οικονομικών πόρων και 
για την εύρυθμη, ομαλή και απρόσκοπτη λειτουργία 
του Ιδρύματος. 

Δ. Αποφασίζει για τη σύσταση ειδικών επιτροπών ερ¬ 
γασίας, σύμφωνα με τις ανάγκες που μπορεί να προ- 
κύψουν, για την επιστημονική υποβοήθηση του έργου 
του Ιδρύματος. 

Ε. Προτείνει στο οικείο Μητροπολιτικό Συμβούλιο, το 
οποίο και αποφασίζει σχετικά, την πρόσληψη από το 
Νομικό Πρόσωπο της οικείας Ιεράς Μητροπόλεως του 
αναγκαίου για τη λειτουργία του Ιδρύματος έμμισθου 
προσωπικού, σύμφωνα με τις διατάξεις της κείμενης 
νομοθεσίας, και το διορισμό στο αυτό Νομικό Πρόσωπο 
του εθελοντικού προσωπικού. 

Στ. Καταρτίζει τον ετήσιο Προϋπολογισμό και Απολο¬ 
γισμό του Ιδρύματος, τους οποίους και υποβάλλει εγκαί¬ 
ρως για έγκριση στο οικείο Μητροπολιτικό Συμβούλιο. 

Ζ. Αποφασίζει για κάθε άλλο θέμα, το οποίο δεν προ- 
βλέπεται από τον παρόντα κανονισμό, με την επιφύλαξη 
της έγκρισης των πράξεών του από το οικείο Μητρο- 
πολιτικό Συμβούλιο. 




ΦΕΚ136 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3001 


Άρθρον 5 

Αρμοδιότητες του Προέδρου, 
του Αντιπροέδρου, του Γραμματέα 
και του Ταμία του Διοικητικού Συμβουλίου 

1. Ο Πρόεδρος του Διοικητικού Συμβουλίου: 

Α. Συντονίζει τα μέλη του Διοικητικού Συμβουλίου του 
Ιδρύματος για την υλοποίηση των σκοπών αυτού. 

Β. Εκπροσωπεί το Ιδρυμα ενώπιον κάθε Διοικητικής, 
Δικαστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύ¬ 
ματα, Οργανισμούς, νομικά και φυσικά πρόσωπα. 

Γ. Λαμβάνει γνώση όλων των εισερχομένων και εξερ- 
χομένων εγγράφων του Ιδρύματος, συνυπογράφει με 
τον Ταμία τα οικονομικής φύσεως έγγραφα. 

Δ. Συγκαλεί το Διοικητικό Συμβούλιο σε συνεδριάσεις, 
διευθύνει τις σε αυτές συζητήσεις και συνυπογράφει με 
τον Γ ραμματέα τα πρακτικά των συνεδριάσεων. 

Ε. Εν γένει μεριμνά για την εφαρμογή των διατάξεων 
του παρόντος Κανονισμού και των αποφάσεων του Δι¬ 
οικητικού Συμβουλίου. 

2. Ο Αντιπρόεδρος του Δ.Σ. αναπληρώνει τον Πρό¬ 
εδρο, σε περίπτωση απουσίας ή κωλύματος, σε όλες 
τις ως άνω αρμοδιότητες αυτού και ενεργεί κατόπιν 
εντολής του. 

3. Ο Γραμματέας του Δ.Σ.: 

Α. Τηρεί το Βιβλίο Πρωτοκόλλου του Ιδρύματος και 
συντάσσει όλα τα έγγραφα και όλη την αλληλογραφία 
του Ιδρύματος, για την οποία ενημερώνει τον Πρόεδρο 
και την οποία συνυπογράφει με αυτόν. 

Β. Τηρεί το Βιβλίο Πρακτικών των Συνεδριάσεων του 
Δ.Σ. του Ιδρύματος, συνυπογράφει με τον Πρόεδρο τα 
εν λόγω πρακτικά, τα οποία συντάσσει, και φυλάσσει 
την σφραγίδα του Ιδρύματος. 

4. Ο Ταμίας του Δ.Σ.: 

Α. Ενεργεί για λογαριασμό του Δ.Σ., έναντι του οποίου 
είναι υπόλογος, τις διαχειριστικές πράξεις αναφορικά 
με τα πάσης φύσεως περιουσιακά στοιχεία που έχουν 
διατεθεί σε χρήση του Ιδρύματος. 

Β. Τηρεί το Βιβλίο Ταμείου, καθώς και τα Διπλότυπα 
Γραμμάτια Εισπράξεως και Εντάλματα Πληρωμής του 
Ιδρύματος. Εισπράττει κάθε έσοδο του Ιδρύματος με 
διπλότυπα Γ ραμμάτια Εισπράξεως, θεωρημένα από την 
οικεία Ιερά Μητρόπολη, με την ένδειξη «Δια το Εκκλη¬ 
σιαστικό Ίδρυμα “Φάρος Λειτουργικής παράδοσης και 
πολιτισμού"», τα οποία συνυπογράφει με τον Πρόεδρο. 
Διενεργεί τις πληρωμές για κάθε δαπάνη που προβλέπε- 
ται στον εγκεκριμένο Προϋπολογισμό βάσει διπλοτύπων 
Ενταλμάτων Πληρωμής, θεωρημένων από την οικεία 
Ιερά Μητρόπολη, τα οποία επίσης, συνυπογράφει, όπως 
άλλωστε και όλα τα οικονομικής φύσεως έγγραφα, με 
τον Πρόεδρο. 

Γ. Ευθύνεται για τη φύλαξη των χρημάτων του Ιδρύ¬ 
ματος, τα οποία κατατίθενται σε ιδιαίτερο λογαριασμό 
μιας από τις Τράπεζες που λειτουργούν στην πόλη του 
Λαγκαδά, στο όνομα του Νομικού Προσώπου της οικεί¬ 
ας Ιεράς Μητροπόλεως με την ένδειξη «Δια το Εκκλη¬ 
σιαστικό Ίδρυμα “Φάρος Λειτουργικής Παράδοσης και 
Πολιτισμού”» και διενεργεί αναλήψεις χρημάτων κατόπιν 
αποφάσεως του Δ.Σ., για τη λήψη της οποίας είναι απα¬ 
ραίτητη η ψήφος του Σεβασμιωτάτου Μητροπολίτου, 
ως Προέδρου. 

Δ. Μεριμνά για την έγκαιρη κατάρτιση και υποβολή 
στο τέλος κάθε οικονομικού έτους στο Δ.Σ. των σχε¬ 


δίων Προϋπολογισμού, Απολογισμού και Ισολογισμού 
του Ιδρύματος και τηρεί το Βιβλίο Κτηματολογίου και 
το Βιβλίο Υλικού. 

Αρθρον 6 

1. Το προσωπικό του Ιδρύματος, το οποίο βρίσκεται 
υπό την εποπτεία του Δ.Σ. αυτού, διακρίνεται σε εθελο¬ 
ντικό και έμμισθο. Στο εθελοντικό προσωπικό συγκατα¬ 
λέγονται όσα άτομα προσφέρουν δωρεάν τις υπηρεσίες 
τους στο ίδρυμα, ενώ στο έμμισθο τα άτομα που προ¬ 
σλαμβάνονται με πρόταση του Δ.Σ. στο οικείο Μητρο- 
πολιτικό Συμβούλιο, από το Νομικό Πρόσωπο της οικείας 
Ιεράς Μητροπόλεως, εφόσον το εθελοντικό προσωπικό 
δεν επαρκεί για την κάλυψη των αναγκών λειτουργίας 
του Ιδρύματος, σύμφωνα με τις διατάξεις της κείμενης 
νομοθεσίας. 

2. Η ιδιότητα του μέλους του Δ.Σ. δεν είναι ασυμβίβα¬ 
στη με την κατοχή θέσης προσωπικού του Ιδρύματος. 

Αρθρον 7 

Το ίδρυμα έχει αυτοτελή διαχείριση, τηρεί δε, με τη 
μέριμνα του Γ ραμματέα και του Ταμία του Δ.Σ., τα Γ ενικά 
Διαχειριστικά αυτού Βιβλία, θεωρημένα για κάθε νόμιμη 
χρήση από την Ιερά Μητρόπολη Λαγκαδά, ήτοι: 

Α. Βιβλίο Πρακτικών εισερχομένων και εξερχομένων 
εγγράφων. 

Β. Βιβλίο Πρακτικών των συνεδριάσεων του Δ.Σ. 

Γ. Βιβλίο Ταμείου και διπλότυπα Γ ραμμάτια Εισπράξε- 
ως και Εντάλματα Πληρωμής, τα οποία είναι εκτελεστέα 
εφόσον φέρουν την υπογραφή του Προέδρου και του 
Ταμία του Ιδρύματος. 

Δ. Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν δια¬ 
τεθεί σε χρήση του Ιδρύματος. 

Ε. Βιβλίο Υλικού, στο οποίο καταγράφονται όλα τα 
κινητά περιουσιακά στοιχεία, που έχουν διατεθεί σε 
χρήση του Ιδρύματος 

Αρθρον 8 

Πόροι του Ιδρύματος και διάθεσή τους 

1. Πόροι του Ιδρύματος είναι: 

Α. Οι εκάστοτε επιχορηγήσεις της Ιεράς Μητροπόλε¬ 
ως Λαγκαδά, καθώς και οι υπέρ αυτού εισφορές των 
Ιερών Ναών της περιφερείας της Ιεράς Μητροπόλεως 
επίσης και άλλων Εκκλησιαστικών ή μη Νομικών Προ¬ 
σώπων Δημοσίου ή Ιδιωτικού Δικαίου. 

Β. Πρόσοδοι από την αξιοποίηση των πάσης φύσεως 
περιουσιακών στοιχείων, που έχουν διατεθεί σε χρήση 
του Ιδρύματος. 

Γ. Πρόσοδοι από την πραγματοποίηση διαφόρων εκ¬ 
δηλώσεων του Ιδρύματος, λαχειοφόρων αγορών, ερά¬ 
νων νόμιμα διενεργούμενων, κ.α. 

Δ. Δωρεές, εν ζωή ή αιτία θανάτου, κληρονομιές και 
κληροδοσίες κινητών και ακινήτων φυσικών ή νομικών 
προσώπων, καταλειπόμενες υπέρ αυτού και περιερχό- 
μενες κατά πλήρη κυριότητα στο Νομικό Πρόσωπο της 
οικείας Ιεράς Μητροπόλεως. 

Ε. Εισφορές, σε είδος ή σε χρήμα, φίλων του Ιδρύ¬ 
ματος. 

ΣΤ. Κρατικές επιχορηγήσεις, επιχορηγήσεις της Ευ- 
ρωπαϊκής'Ενωσης, επιχορηγήσεις της Νομαρχιακής και 
Τοπικής Αυτοδιοίκησης, επιχορηγήσεις Οργανισμών και 
άλλων Νομικών Προσώπων Δημοσίου ή Ιδιωτικού Δικαί¬ 
ου, επιχορηγήσεις φυσικών προσώπων και κάθε άλλη 
νόμιμη επιχορήγηση. 




3002 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Ζ. Κάθε άλλη πρόσοδος, σύμφωνη με το ορθόδοξο 
χριστιανικό πνεύμα, που προέρχεται από κάθε είδους 
δραστηριότητες του Ιδρύματος και κάθε νόμιμη πηγή και 
δεν κατονομάζεται ρητά στον παρόντα Κανονισμό. 

2. Η περιέλευση οιουδήποτε κινητού ή ακινήτου πράγ¬ 
ματος στη χρήση του Ιδρύματος γίνεται πάντα στο 
όνομα του Νομικού Προσώπου της οικείας Ιερός Μητρο- 
πόλεως, στο οποίο μεταβιβάζεται η κυριότητα, νομή και 
κατοχή του πράγματος, στην πράξη δε της μεταβίβασης 
γίνεται ειδικότερη μνεία και αναφορά με την ένδειξη 
«Δια το Εκκλησιαστικό Ίδρυμα "Φάρος Λειτουργικής 
Παράδοσης και Πολιτισμού"», το οποίο ως Εκκλησιαστι¬ 
κό Ίδρυμα, θα έχει τη χρήση, για όσο χρόνο υφίσταται, 
προς εκπλήρωση των σκοπών του. 

3. Οι ανωτέρω πόροι του Ιδρύματος διατίθενται κα¬ 
τόπιν αποφάσεως του Δ.Σ. αυτού, που εγκρίνεται από 
το οικείο Μητροπολιτικό Συμβούλιο, για την αγορά του 
απαραίτητου εξοπλισμού του Ιδρύματος, για την προώ¬ 
θηση οργανωμένων παρεμβάσεων διάσωσης, αποκατά¬ 
στασης, προστασίας και ανάδειξης των ιερών εικόνων 
και των λοιπών ιερών κειμηλίων που ευρίσκονται στην 
περιφέρεια της Ιερός Μητροπόλεως Λαγκαδά, για την 
προώθηση άλλων παρεμβάσεων και την πραγματοποί¬ 
ηση δραστηριοτήτων και έργων, σύμφωνα με την πρό¬ 
βλεψη του άρθρου 2 του παρόντος Κανονισμού, για την 
κάλυψη κάθε δαπάνης που ανακύπτει, συμπεριλαμβα- 
νομένης αυτής της μισθοδοσίας του προσωπικού, και 
αποσκοπεί στην επίτευξη των σκοπών του Ιδρύματος 
και για την κάλυψη κάθε δαπάνης που προβλέπεται στον 
εγκεκριμένο Προϋπολογισμό του Ιδρύματος. 

4. Το τυχόν χρηματικό πλεόνασμα από την οικονομική 
διαχείριση του Ιδρύματος, κατατίθεται σε ιδιαίτερο λο¬ 
γαριασμό μιας από τις Τράπεζες που λειτουργούν στην 
πόλη του Λαγκαδά στο όνομα του Νομικού Προσώπου 
της οικείας Ιερός Μητροπόλεως με την ένδειξη «Δια το 
ΕκκλησιαστικόΊδρυμα “Φάρος Λειτουργικής Παράδοσης 
και Πολιτισμού”» 

Άρθρον 9 

Το Ίδρυμα έχει ιδία σφραγίδα κυκλική φέρουσα εξω¬ 
τερικά τις λέξεις «ΙΕΡΑ ΜΗΤΡΟΠΟΛΙΣ ΛΑΓΚΑΔΑ», εσω¬ 
τερικά «ΦΑΡΟΣ ΛΕΙΤΟΥΡΓΙΚΗΣ ΠΑΡΑΔΟΣΗΣ ΚΑΙ ΠΟΛΙ¬ 
ΤΙΣΜΟΥ» και στο κέντρο το σύμβολο του Σταυρού. 

Αρθρον 10 

Το παρόνΊδρυμα, με την ως άνω μορφή και οργάνωση, 
καταργείται με απόφαση της Ιεράς Συνόδου, κατόπιν 
αιτιολογημένης αποφάσεως του Δ.Σ. αυτού, για τη λήψη 
της οποίας είναι απαραίτητη η ψήφος του Σεβασμιωτά- 
του Μητροπολίτου, ως Προέδρου, που εγκρίνεται από 
το οικείο Μητροπολιτικό Συμβούλιο, όταν δεν εκπλη¬ 
ρώνει τις εκκλησιολογικές αυτού προϋποθέσεις και την 
αποστολή του, όταν παρεκκλίνει των σκοπών του ή 
καταστεί ανέφικτη η λειτουργία του. Σε κάθε περίπτωση 
κατάργησης του Ιδρύματος, η χρήση των πόσης φύσεως 
περιουσιακών στοιχείων, η οποία είχε παραχωρηθεί στο 
Ίδρυμα, επανέρχεται αυτοδικαίως στο Νομικό Πρόσωπο 
της οικείας Ιεράς Μητροπόλεως, στην πλήρη κυριότητα 
του οποίου άλλωστε και αυτά ανήκουν. 

Άρθρον 11 

1. Ο παρών κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 


2. Κάθε τροποποίηση αυτού γίνεται από την Ιερά Σύ¬ 
νοδο κατόπιν αιτιολογημένης αποφάσεως του Δ.Σ. του 
Ιδρύματος, για τη λήψη της οποίας είναι απαραίτητη η 
ψήφος του Σεβασμιωτάτου Μητροπολίτου, ως Προέδρου, 
που εγκρίνεται από το οικείο Μητροπολιτικό Συμβούλιο, 
δημοσιεύεται δε όπως και ο παρών Κανονισμός. 

Άρθρον 12 

Η σύστασις Ιδρύματος δια του παρόντος Κανονισμού 
ουδεμίαν δαπάνην προκαλεί εις βάρος του Προϋπολο¬ 
γισμού της Ιεράς Μητροπόλεως Λαγκαδά. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 23 Ιουνίου 2010 
Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

Αριθμ. 2342 (4) 

Κανονισμός συστάσεως και λειτουργίας Εκκλησιαστι¬ 
κού Ιδρύματος υπό την επωνυμίαν “ΡΑΔΙΟΦΩΝΙΚΟΣ 
ΣΤΑΘΜΟΣ ΟΡΘΟΔΟΞΗ ΠΑΡΟΥΣΙΑ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΛΑΓΚΑΔΑ”. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Την εισήγησιν του προέδρου δια την σύνταξιν Κανο¬ 
νισμού περί συστάσεως και λειτουργίας Εκκλησιαστικού 
Ιδρύματος υπό την επωνυμίαν: «ΡΑΔΙΟΦΩΝΙΚΟΣ ΣΤΑΘ¬ 
ΜΟΣ «ΟΡΘΟΔΟΞΗ ΠΑΡΟΥΣΙΑ» ΤΗΣ ΙΕΡΑΣ ΜΗΤΡΟΠΟ- 
ΛΕΩΣ ΛΑΓΚΑΔΑ». 

2. Τας διατάξεις των άρθρων 29 παράγρ. 2 και 59 πα- 
ράγρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος». 

3. Τας υποχρεώσεις της Ποιμαινούσης Εκκλησίας αι 
οποίαι απορρέουν από τας Ευαγγελικός Επιταγάς, τους 
Ιερούς Κανόναςς και τους Νόμους του Κράτους προς 
το Χριστεπώνυμον της Εκκλησίας πλήρωμα. 

4. Τας υφισταμένας ανάγκας της Ιεράς Μητροπόλεως 
Λαγκαδά διά την πνευματικήν τροφοδοσίαν, καλλιέρ¬ 
γειαν και πληροφόρησιν του Ποιμνίου αυτής. 

5. Την υπ’ αριθμ. 3/14.6.2010 Πράξιν και Πρότασιν του 
Σεβασμιωτάτου Μητροπολίτου Λαγκαδά κ. Ιωάννου. 

6. Την από 16.6.2010 Γνωμοδότησιν του Νομικού Γραφείου 
της Νομικής Υπηρεσίας της Εκκλησίας της Ελλάδος. 

7. Την από 18.6.2010 Απόφασιν Αυτής, αποφασίζει: 

Συνιστά εις την Ιερόν Μητρόπολιν Λαγκαδά Εκκλη¬ 
σιαστικόν Ίδρυμα υπό την επωνυμίαν «ΡΑΔΙΟΦΩΝΙΚΟΣ 
ΣΤΑΘΜΟΣ «ΟΡΘΟΔΟΞΗ ΠΑΡΟΥΣΙΑ» ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΛΑΓΚΑΔΑ», το οποίον θα λειτουργεί ως εξηρ- 
τημένη Υπηρεσία της Ιεράς Μητροπόλεως, αυτοτελούς 
διαχειρίσεως και μη κερδοσκοπικού χαρακτήρα, υπό τον 
ελέγχον και εποπτείαν αυτής. Η οργάνωσις, διοίκησις, 
διαχείρισις και λειτουργία του Ιδρύματος αυτού θα δι- 
έπεται από τας διατάξεις του επομένου Κανονισμού. 

Κανονισμός περί συστάσεως και λειτουργίας Εκκλη¬ 
σιαστικού Ιδρύματος υπό την επωνυμίαν: «ΡΑΔΙΟΦΩ¬ 
ΝΙΚΟΣ ΣΤΑΘΜΟΣ «ΟΡΘΟΔΟΞΗ ΠΑΡΟΥΣΙΑ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΛΑΓΚΑΔΑ» 

Αρθρον1 
Γ ενικά 

Συνίσταται στην Ιερά Μητρόπολη Λαγκαδά Εκκλησια- 
στικόΊδρυμα με την επωνυμία: «ΡΑΔΙΟΦΩΝΙΚΟΣ ΣΤΑΘ- 

ΜΟΣ “ΟΡΘΟΔΟΞΗ ΠΑΡΟΥΣΙΑ” της Ιερός Μητροπόλεως 
Λαγκαδά», το οποίο εδρεύει στην πόλη του Λαγκαδά, 
στεγάζεται σε οίκημα της Ιεράς Μητροπόλεως, το οποίο 
λειτουργεί ως αυτοτελούς διαχειρίσεως και μη κερδο¬ 
σκοπικού χαρακτήρα Υπηρεσία της Ιεράς Μητροπόλεως, 
υπό τον έλεγχο και την εποπτεία αυτής, διέπεται δε 
από τις διατάξεις του παρόντος Κανονισμού. 

Άρθρον 2 

Σκοπός του Ιδρύματος 

Σκοπός του Ραδιοφωνικού Σταθμού είναι: 

α) Η κάλυψη των λατρευτικών και των εν γένει ποι¬ 
μαντικών αναγκών των χριστιανών της Ιεράς Μητρο¬ 
πόλεως Λαγκαδά. 

β) Η ανάγκη διαφωτίσεως του ποιμνίου επί θεμάτων 
Ορθοδόξου Πίστεως. 

Άρθρον 3 

Διοίκηση του Ιδρύματος 

1. Ο Ραδιοφωνικός Σταθμός υπόκειται υπό την πνευ¬ 
ματική και διοικητική εποπτεία του Μητροπολίτου Λα¬ 
γκαδά. 

2. Ο Ραδιοφωνικός Σταθμός διοικείται από επταμελές 
(7μελές) Διοικητικό Συμβούλιο (εφεξής Δ.Σ.), μέλη του 
οποίου είναι: 

α) Ο Μητροπολίτης Λαγκαδά, Πρόεδρος. 

β) Τρεις (3) Κληρικοί της Ιεράς Μητροπόλεως και τρεις 
(3) Λαϊκοί, οι οποίοι επιλέγονται και διορίζονται από 
τον Μητροπολίτη (ως Πρόεδρο), μαζί με τους αναπλη¬ 
ρωματικούς τους. 

3. Η θητεία των μελών του Δ.Σ είναι τριετής. Ο Πρό¬ 
εδρος μπορεί να αντικαταστήσει μέλος του Δ.Σ. πριν 
από τη λήξη της θητείας του, για λόγους πού θα κρίνει 
ο ίδιος. 

4. Τον Πρόεδρο απάντα ή κωλυόμενο αντικαθιστά ο 
Αντιπρόεδρος ή άλλο μέλος του Δ.Σ. πού ορίζεται με 
γραπτή απόφαση του Προέδρου. 

5. Η ιδιότητα του μέλους του Δ.Σ. είναι τιμητική και 
άμισθη. 

6. Κατά την πρώτη Συνεδρία του, το Δ.Σ. ορίζει τον 
Αντιπρόεδρο, τον Γραμματέα και τον Ταμία του. 

7. Το Δ.Σ. συνεδριάζει τακτικώς ανά μήνα ή διμηνία 
και εκτάκτως, όταν τούτο κριθεί αναγκαίο, από τον 
Πρόεδρο. 

8. Οι αποφάσεις του Δ.Σ. λαμβάνονται με απόλυτη 
πλειοψηφία του συνολικού αριθμού των μελών, δηλαδή 
τέσσερις τουλάχιστον ψήφους. Στις συνεδριάσεις τηρού¬ 
νται από τον Γραμματέα Πρακτικά, πού επικυρώνονται 
και υπογράφονται στην αμέσως επομένη συνεδρία. 

Άρθρον 4 

Αρμοδιότητες του Δ.Σ. 

1. Το Δ.Σ. είναι υπεύθυνο και αρμόδιο να διοικεί τον 
Ραδιοφωνικό Σταθμό, να μεριμνά για όλες τις υποθέσεις 
του, να διαχειρίζεται την κινητή και ακίνητη περιουσία 
του με χρηστό και επωφελή για τον Ρ/Σ τρόπο, και να 
λαμβάνει τις ενδεικνυόμενες αποφάσεις για την εύρυθμη 
και αποδοτική λειτουργία του, ώστε να εκπληρώνονται 
οι σκοποί του Ρ/Σ. 

2. Ειδικότερα το Διοικητικό Συμβούλιο: 

α) Μεριμνά για την άρτια εκπλήρωση των σκοπών του 
Ρ/Σ σύμφωνα με τις διατάξεις του παρόντος Κανονισμού 
και των νόμων του Κράτους. 


β) Εποπτεύει τη λειτουργία των Τομέων και Υπηρεσιών 
του Ρ/Σ και διορίζει τους επικεφαλής αυτών. 

γ) Δημιουργεί νέους τομείς δραστηριότητος του Ρ/Σ, 
για την απρόσκοπτη λειτουργία και επέκτασή του. 

δ) Προσλαμβάνει το πόσης φύσεως αναγκαίο προσω¬ 
πικό και καθορίζει τα της αποζημιώσεώς του. 
ε) Ψηφίζει τον προϋπολογισμό και τον απολογισμό. 

Άρθρον 5 

Καθήκοντα Προέδρου - Αντιπροέδρου του Ιδρύματος 

1. Ο Πρόεδρος του Δ.Σ. του Ραδιοφωνικού Σταθμού: 
α) Εκπροσωπεί τοΊδρυμα ενώπιον πόσης Διοικητικής, 

Δικαστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύ¬ 
ματα, Οργανισμούς, νομικά ή φυσικά πρόσωπα. 

β)Έχει την εποπτεία οργανώσεως, διοικήσεως, λει¬ 
τουργίας, διαχειρίσεως και διαθέσεως των πόρων του 
Ιδρύματος, την αξιοποίηση των περιουσιακών στοιχείων 
αυτού και συντονίζει τα μέλη του Δ.Σ. για την υλοποίηση 
των ευαγών σκοπών του Ιδρύματος. 

γ) Λαμβάνει γνώση όλων των εισερχομένων και εξερ- 
χομένων εγγράφων του Ιδρύματος και υπογράφει άπα- 
σα την αλληλογραφία, τα οικονομικής φύσεως και τα 
δικαστικά έγγραφα (συμβόλαια, τις συμβάσεις αυτού 
κ.λπ.). 

δ) Προσκαλεί τα μέλη του Διοικητικού Συμβουλίου 
στις συνεδριάσεις, καταρτίζει με τον Διευθυντή την 
ημερησία διάταξη και υπογράφει την πρόσκληση στην 
οποία ορίζεται ο τόπος, η ημερομηνία και η ώρα της 
συνεδρίας. 

ε) Υπογράφει μετά του Ταμίου τα Εντάλματα Πληρω¬ 
μών και τα Γραμμάτια Εισπράξεων. 

2. Ο Αντιπρόεδρος του Δ.Σ. του Ρ/Σ: 

Αναπληρώνει τον Πρόεδρο σε περίπτωση απουσίας ή 

κωλύματος σε όλες τις ανωτέρω αρμοδιότητες αυτού 
και ενεργεί κατόπιν εντολής του. 

Αρθρον 6 

Καθήκοντα του Γ ραμματέα 

1. Ο Γραμματέας του Δ.Σ. του Ραδιοφωνικού Σταθμού: 
α) Επιμελείται τη σύνταξη των πρακτικών του Δ.Σ. 

β) Φροντίζει για την εκτέλεση των αποφάσεων του Δ.Σ. 
γ) Διεκπεραιώνει την αλληλογραφία και υπογράφει 
μετά του Προέδρου τα έγγραφα πού απευθύνονται σε 
τρίτους. 

δ) Επιμελείται μαζί με τον υπεύθυνο επί των οικονο¬ 
μικών θεμάτων - Ταμία - τη σύνταξη του προϋπολογι¬ 
σμού και από κοινού τον υποβάλλουν στο Δ.Σ. προς 
ψήφιση. 

ε) Φυλάσσει τα έγγραφα, τα βιβλία (εκτός από τα 
διαχειριστικά) και την σφραγίδα του Ρ/Σ. 

2. Στην εκτέλεση των καθηκόντων του ο Γ ραμματέας 
βοηθείται από υπάλληλο του Ρ/Σ οριζόμενο με απόφαση 
του Δ.Σ. 

3. Τον Γ ραμματέα, σε περίπτωση απουσίας ή κωλύμα¬ 
τος του, αναπληρώνει έτερο μέλος του Δ.Σ. οριζόμενο 
από αυτό. 

Αρθρον 7 

Καθήκοντα Υπευθύνου επί των Οικονομικών - Ταμία 

Ο υπεύθυνος επί των Οικονομικών - Ταμίας: 
α) Ασκεί την εποπτεία στην ταμιακή υπηρεσία και 
γενικά στην οικονομική διαχείριση του Ρ/Σ και έχει την 
ευθύνη για την κατάθεση των μετρητών σε ασφαλή 
Τ ράπεζα. 

β) Είναι υπεύθυνος για οποιαδήποτε φορολογική υπό¬ 
θεση του Ρ/Σ με τις Δημόσιες Υπηρεσίες. 

γ) Είναι υπεύθυνος για την εκπλήρωση οποιοσδήποτε 
υποχρεώσεως απέναντι στο Ι.Κ.Α. ή σε έτερο ασφαλι¬ 
στικό οργανισμό. 

δ) Λαμβάνει εντολές για οποιαδήποτε δαπάνη από 
τον Πρόεδρο και συνυπογράφει μαζί του τα εντάλματα 
πληρωμής δαπανών και τα γραμμάτια εισπράξεων. 

ε) Επιμελείται μαζί με τον Γραμματέα τη σύνταξη του 
προϋπολογισμού και από κοινού τον υποβάλλουν στο 
Δ.Σ. προς ψήφιση. 

στ) Υποβάλλει στο Δ.Σ. τον απολογισμό του προηγου¬ 
μένου έτους για ψήφιση. 

ζ) Έχει την ευθύνη για την τήρηση και φύλαξη των 
διαχειριστικών βιβλίων του Ρ/Σ. 

2. Τον υπεύθυνο επί των Οικονομικών, σε περίπτωση 
κωλύματος ή απουσίας του, αναπληρώνει άλλο μέλος 
του Δ.Σ. οριζόμενο με απόφασή του. 

Άρθρον 8 

Καθήκοντα Γ ενικού Διευθυντού του Ρ/Σ 

Με απόφαση του Δ.Σ. ορίζεται ο Γ ενικός Διευθυντής 
του Ρ/Σ, ο οποίος έχει τις κάτωθι αρμοδιότητες: 

α) Υλοποιεί τις σχετικές αποφάσεις του Δ.Σ. του Ρα¬ 
διοφωνικού Σταθμού, προς το οποίο και προωθεί τη 
συζήτηση για λήψη αποφάσεων επί θεμάτων της αρ- 
μοδιότητάς του. 

β) Ασκεί την εποπτεία στις Υπηρεσίες - Διευθύνσεις 
του Ρ/Σ. 

γ) Εισηγείται στο Δ.Σ. την πρόσληψη του αναγκαίου 
προσωπικού και προτείνει τη μισθοδοσία τους, τη συ¬ 
νεργασία και την αντιμισθία των παραγωγών εκπομπών. 
Συνεργάζεται δε με τον Τεχνικό Διευθυντή για το Τε¬ 
χνικό Προσωπικό, με τον Υπεύθυνο Προσωπικού για το 
Διοικητικό Προσωπικό και τους παραγωγούς εκπομπών, 
όπως επίσης και με τον Διευθυντή Προγράμματος ή τον 
νόμιμο Αναπληρωτή αυτού. 

δ) Ενημερώνεται από τους Διευθυντές και τους υπευ¬ 
θύνους των Υπηρεσιών του Ρ/Σ για τα ζητήματα πού 
αφορούν σε αυτούς. 

ε) Κατόπιν δικής του εγκρίσεως υλοποιείται το Πρό¬ 
γραμμα Λειτουργίας του Ρ/Σ. 

στ) Χορηγεί τις προβλεπόμενες από το νόμο άδειες 
στους Υπευθύνους των Τομέων. 

ζ) Για οποιαδήποτε εξωτερική μετάδοση έρχεται σε 
απευθείας συνεννόηση με τους ενδιαφερομένους και 
αναλόγως αποφασίζει. 

η) Θέτει εκτός υπηρεσίας οποιονδήποτε υπάλληλο 
του Ρ/Σ, όταν κατά την κρίση του η δραστηριότητά του 
δεν συμβιβάζεται με τις αρχές λειτουργίας του Ρ/Σ και 
το ήθος του είναι εξωεκκλησιαστικό. Ο απολυθείς έχει 
το δικαίωμα της γραπτής απολογίας (εντός ευλόγου 
χρονικού διαστήματος), οπότε και αποφασίζει το Δ.Σ. 
στην επομένη τακτική συνεδρίασή του. Μέχρι τότε ο 
υπάλληλος βρίσκεται εκτός υπηρεσίας. 

θ) Με απευθείας εντολή του παύεται η μετάδοση 
οποιοσδήποτε εκπομπής έως ότου αποφασίσει η Επι¬ 
τροπή Δεοντολογίας για την πορεία της.Έχει το δικαί¬ 
ωμα της καθ’ οιονδήποτε τρόπο επεμβάσεως στο πρό¬ 
γραμμα του Ρ/Σ, λογοδοτώντας κατευθείαν στο Δ.Σ. 

ι) Χαρακτηρίζει τις εκπομπές αρχείου, επιβλέπει την 
τήρηση αυτού και υπογράφει τα σχετικά βιβλία τηρή- 
σεώς του. 


Αρθρον 9 

Καθήκοντα Διευθυντού Προγράμματος του Ρ/Σ 

Ο Διευθυντής Προγράμματος του Ρ/Σ: 
α) Συντάσσει το Πρόγραμμα λειτουργίας του Ρ/Σ, με 
βάση τις οδηγίες του Γενικού Διευθυντού και το υπο¬ 
βάλλει σε αυτόν για έγκριση. 

β) Έρχεται σε επικοινωνία και συνεργασία με τους 
παραγωγούς εκπομπών, δέχεται προτάσεις για επέ¬ 
κταση ή αλλαγή του προγράμματος, προβαίνει στην 
ποιοτική αξιολόγηση και ερευνά την απήχησή τους στο 
ακροαματικό κοινό και εισηγείται αρμοδίως στον Γ ενικό 
Διευθυντή. 

γ) Φροντίζει για το είδος των μουσικών εκπομπών, 
καθώς και για τη μουσική επένδυση αυτών. 

δ) Αναφέρει στους υπευθύνους ροής την υλοποίηση 
του εγκρινομένου προγράμματος και ελέγχει την πιστή 
εφαρμογή του. 

ε) Ενημερώνεται από τους υπευθύνους ροής, τη Γραμ- 
ματεία και τον Υπεύθυνο Δημοσίων Σχέσεων, για κάθε 
ζήτημα πού αφορά στο Πρόγραμμα του Ρ/Σ. 

Άρθρον10 

Καθήκοντα Τεχνικού Διευθυντού 

Ο Τεχνικός Διευθυντής του Ρ/Σ: 
α)Έχει την συνολική ευθύνη της λειτουργίας του Ρ/Σ 
από τεχνική άποψη. 

β) Συνεργάζεται με τον Γ ενικό Διευθυντή και τον Διευθυ¬ 
ντή Προγράμματος για την άριστη λειτουργία του Ρ/Σ. 

γ) Αναφέρει στον Γενικό Διευθυντή τις ανάγκες σε 
τεχνική υποδομή του Ρ/Σ, εισηγούμενος τις ενδεικνυ- 
όμενες λύσεις. 

δ) Φροντίζει για τις εξωτερικές μεταδόσεις, 
ε) Μεριμνά για όλα τα ζητήματα τεχνικής φύσεως. 
στ) Εγκρίνει την προμήθεια υλικού με βάση τον 
προϋπολογισμό του Ρ/Σ και προτείνει αρμοδίως κάθε 
επιβεβλημένη τροποποίησή του για την αντιμετώπιση 
εκτάκτων αναγκών. 

ζ) Με ευθύνη του τηρούνται τα απαραίτητα από το 
νόμο βιβλία: 

1) Ημερολόγιο βλαβών και αποκαταστάσεώς τους. 

2) Βιβλίο προμηθειών υλικού (αναλώσιμου και μη). 

3) Πρωτόκολλο διαχειρίσεως υλικού. 

Αρθρον 11 

Καθήκοντα Διευθυντού Προσωπικού 

Ο Διευθυντής Προσωπικού του Ρ/Σ: 
α) Καθορίζει τα καθήκοντα και τις υποχρεώσεις του 
Προσωπικού σε πλήρη συνεννόηση με τις αρμόδιες Δι¬ 
ευθύνσεις. 

β) Συνεργάζεται με τους Διευθυντές τομέων για κάθε 
αναγκαία πρόσληψη και εισηγείται στον Γενικό Διευ¬ 
θυντή. 

γ) Ακροάται τα αιτήματα ή τα παράπονα του Προσω¬ 
πικού και επιλύει τα υπηρεσιακής φύσεως θέματα (π.χ. 
άδειες, ρεπό κ,λπ.). 

δ) Εισηγείται στον Γ ενικό Διευθυντή θέματα μισθοδο¬ 
σίας - αντιμισθίας σε συνεννόηση με το Νομικό Σύμβου¬ 
λο και τον Υπεύθυνο επί των Οικονομικών του Ρ/Σ. 

ε) Συντάσσει την κατάσταση Προσωπικού του Ρ/Σ και 
την υποβάλλει στην Επιθεώρηση Εργασίας για έγκριση. 

στ) Είναι υπεύθυνος στην Επιθεώρηση Εργασίας για 
οιανδήποτε αναγγελία ενάρξεως ή διακοπής εργασίας 
του προσωπικού του Ρ/Σ. 

ζ) Μεριμνά για τις συνθήκες εργασίας και επιβλέπει 
την τήρηση μέτρων ασφαλείας. 

Άρθρον12 

Καθήκοντα Υπευθύνου Δημοσίων Σχέσεων 

Ο Υπεύθυνος Δημοσίων Σχέσεων του Ρ/Σ: 
α) Εκτελεί κάθε σχετική υπηρεσία πού του ανατίθεται 
από τον Γενικό Διευθυντή ή κατ’ εντολή του και από τις 
άλλες Διευθύνσεις του Ρ/Σ. 

β)Έρχεται σε επαφή και επικοινωνία με οποιονδήποτε 
εξωτερικό φορέα για την προβολή του Ρ/Σ ή την ενημέ¬ 
ρωση του, καθώς και για την πρόσκληση ενδιαφέροντος 
σε νέους παραγωγούς και συνεργάτες. 

γ) Φροντίζει για την προσέλκυση ενδιαφερομένων 
στον τομέα των διαφημίσεων, προβαίνει στις επιβαλλό¬ 
μενες συνεννοήσεις και ενημερώνει τον Γ ενικό Διευθυ¬ 
ντή και τον Διευθυντή Προγράμματος για οποιαδήποτε 
σχετική ενέργεια. 

δ) Μεριμνά, ενημερώνεται και ενημερώνει αρμοδίως 
για την ακροαματικότητα του Ρ/Σ, καθώς και για κάθε 
σχετικό ζήτημα ή πρόβλημα. 

ε) Έχοντας ως βάση τα δοθέντα από τούς παραγω¬ 
γούς στοιχεία, μεριμνά για την απόδοση των νομίμων 
δικαιωμάτων προς τις δισκογραφικές εταιρείες και τους 
συνθέτες όσον αφορά στην χρησιμοποίηση των σχετι¬ 
κών μουσικών επενδύσεων. 

Αρθρον 13 

Καθήκοντα Γραμματέως ή Γραμματειακής Υπηρεσίας 

Ο Γραμματέας ή η Γραμματειακή Υπηρεσία του Ρ/Σ: 
α) Εκτελεί κάθε γραμματειακή ή τηλεφωνική υπηρεσία 
που του ανατίθεται από τον Γ ενικό Διευθυντή και τους 
λοιπούς Διευθυντές του Ρ/Σ. 

β) Προωθεί όλα τα εισερχόμενα έγγραφα για χαρα¬ 
κτηρισμό από τον Γ ενικό Διευθυντή. 

γ) Διεκπεραιώνει τα έγγραφα του Ρ/Σ και ενημερώνει 
τις Υπηρεσίες και τους παραγωγούς για την αλληλο¬ 
γραφία. 

δ) Τηρεί το αρχείο εισερχομένων και εξερχομένων 
εγγράφων του Ρ/Σ. 

ε) Έχει την ευθύνη προμήθειας για τα αναλώσιμα 
υλικά του Ρ/Σ και αναφέρεται αρμοδίως στον Γενικό 
Διευθυντή. 

στ) Τηρεί αρχείο εκπομπών (τίτλος, περιεχόμενο, ημε¬ 
ρομηνία, ώρα μεταδόσεως), με βάση τα συντασσόμενα 
σχετικά έντυπα των παραγωγών. 

Αρθρον 14 

Καθήκοντα Υπευθύνων Ροής 
Οι Υπεύθυνοι Ροής του Ρ/Σ: 

α) Εκπροσωπούν τον Διευθυντή Προγράμματος σε 
θέματα επείγουσας ανάγκης, όταν απουσιάζει κατά τον 
χρόνο ευθύνης τους. 

β) Προσέρχονται τουλάχιστον δεκαπέντε λεπτά πριν 
την έναρξη του Προγράμματος και συνεργάζονται με 
τους ηχολήπτες και τους άλλους υπευθύνους. 

γ) Βοηθούν τους υπευθύνους και τους παραγωγούς 
εκπομπών στην επίλυση οποιουδήποτε εκτάκτου ανα- 
φυόμενου προβλήματος. 

δ) Είναι υπεύθυνοι για την απαρέγκλιτη τήρηση του 
Προγράμματος ακολουθώντας τις οδηγίες του Διευθυ¬ 
ντή Προγράμματος. 

ε) Παρακολουθούν προσεκτικά όλες τις εκπομπές 
ευθύνης τους, συζητούν με τούς παραγωγούς θέματα 


περιεχομένου ή τεχνικής φύσεως και ενημερώνουν σχε- 
τικώς τον Διευθυντή του Προγράμματος. 

στ) Προσέχουν τις τηλεφωνικές παρατηρήσεις των 
ακροατών, τις οποίες και προωθούν αρμοδίως. 

ζ) Σε περίπτωση απροόπτου, το οποίο προσβάλλει τη 
δεοντολογία και το ήθος του Ρ/Σ, έχουν δικαίωμα πα¬ 
ρεμβάσεως και διακοπής μιας εκπομπής, ενημερώνοντας 
αμέσως τον Διευθυντή Προγράμματος. 

η) Ρυθμίζουν το πρόγραμμα των Ήχοληπτών και εγκρί¬ 
νουν το πρόγραμμα (χρόνο και τόπο) εγγραφής των 
μαγνητοσκοπημένων εκπομπών. 

θ) Επισημαίνουν στους παραγωγούς τυχόν συμπτώ¬ 
σεις, επαναλήψεις ή αλληλοκαλύψεις και αναφέρουν 
σχετικά στον Διευθυντή Προγράμματος. 

Άρθρον 15 

Καθήκοντα Ηχοληπτών 
Οι Ηχολήπτες του Ρ/Σ: 

α) Προσέρχονται στον Ρ/Σ τουλάχιστον δεκαπέντε 
λεπτά, πριν από την έναρξη της υπηρεσίας τους. 

β) Συνεργάζονται και αναφέρουν στον Τεχνικό Διευ¬ 
θυντή κάθε τεχνικό πρόβλημα. 

γ) Συνεργάζονται για ζητήματα Προγράμματος με 
τους Υπευθύνους Ροής. 

δ) Συντελούν στην καλή απόδοση και ομαλή μετάδο¬ 
ση των εκπομπών από τεχνική άποψη, εξυπηρετώντας 
τους παραγωγούς με βάση τις αρμόδιες εντολές και 
υποδείξεις. 

ε) Είναι έτοιμοι για την παρεμβολή μουσικών διαλειμ¬ 
μάτων σε κάθε ενδεχόμενο πρόβλημα. 

στ) Ευθύνονται για τη χρήση των μηχανημάτων δίυάίο 
στη διάρκεια της υπηρεσίας τους. 

ζ) Οι ηχολήπτες κάθε βάρδιας, πριν την αποχώρησή 
τους, ετοιμάζουν τις ταινίες των ηχογραφημένων εκπο¬ 
μπών, πού πρόκειται να μεταδοθούν την επομένη. 

η) Υπογράφουν το Πρωτόκολλο παραλαβής αναλώσι¬ 
μου υλικού, πού τηρείται από την Τεχνική Διεύθυνση. 

Αρθρον16 

Καθήκοντα Παραγωγών Εκπομπών 

Οι Παραγωγοί Εκπομπών του Ρ/Σ: 
α) Δίνουν στον Διευθυντή Προγράμματος σειρά εκπο¬ 
μπών (θεματολογία, περιεχόμενο κ.λπ.) προς έγκριση. 

β) Συντάσσουν κάθε φορά κατάσταση με τίτλο, πε¬ 
ριεχόμενο, ημερομηνία, ώρα και μουσική επένδυση των 
ζωντανών ή ηχογραφημένων εκπομπών, πού παρήγαγαν 
για το αρχείο του Ρ/Σ. 

γ) Συνεργάζονται με τους Υπευθύνους Ροής για την 
έγγραφή ή τη ζωντανή παρουσίαση της εκπομπής τους, 
με βάση το εγκρινόμενο Πρόγραμμα. 

δ) Αναφέρουν ονόματα προσκεκλημένων στις εκπομπές 
τους, για τους οποίους λαμβάνουν σχετική άδεια από τον 
Γ ενικό Διευθυντή ή τον Διευθυντή Προγράμματος. 

ε) Οι Παραγωγοί Εκπομπών σε θέματα που έχουν 
σχέση με την Ιερά Επιστήμη της Θεολογίας, την Ιστορία, 
την Πολιτική ή με Κοινωνιολογικού τύπου θέματα, θα 
συνεννοούνται εκ των προτέρων με τους αρμοδίους 
στα παραπάνω θέματα, που θα έχει ορίσει ο Γενικός 
Διευθυντής. 

Αρθρον 17 

Πόροι του Ραδιοφωνικού Σταθμού 
Πόροι του Ρ/Σ είναι: 

α) Επιχορηγήσεις της Ιεράς Μητροπόλεως Λαγκαδά, 
των Ενοριακών ή Προσκυνηματικών Ιερών Ναών της 

Μητροπολιτικής περιφερείας, επίσης και άλλων Εκκλη¬ 
σιαστικών ή μη Νομικών Προσώπων Δημοσίου ή Ιδιω¬ 
τικού Δικαίου. 

β) Δωρεές, κληρονομιές, κληροδοσίες, εισφορές, έρα¬ 
νοι και χρηματοδοτήσεις από νομικά η φυσικά πρό¬ 
σωπα. 

γ) Οι τόκοι τραπεζικών καταθέσεων. 

δ) Τα έσοδα από πωλήσεις βιβλίων, εντύπων, μαγνη¬ 
τοταινιών, βιντεοκασετών, ραδιοφωνικών ή τηλεοπτικών 
προγραμμάτων και από την παροχή υπηρεσιών προς 
τρίτους. 

ε) Κάθε άλλο έσοδο προερχόμενο από χρηστή και 
νόμιμη πηγή. 

2. Οι δωρεές, κληρονομιές και κληροδοσίες γίνονται 
αποδεκτές ή όχι από τον Πρόεδρο του Ρ/Σ, κατόπιν 
αποφάσεως του Δ.Σ., οι δε κληρονομιές πάντοτε με το 
ευεργέτημα της απογραφής. 

3. Σε περίπτωση υπάρξεως υπολοίπου χρήσεως ο 
Πρόεδρος του Ρ/Σ, Μητροπολίτης Λαγκαδά, δύναται να 
διαθέτει ποσά για την κάλυψη ιεραποστολικών και φι¬ 
λανθρωπικών δραστηριοτήτων της Ιερός Μητροπόλεως 
Λαγκαδά, μετά από γνώμη του Δ.Σ. του Ραδιοφωνικού 
Σταθμού. 

Άρθρον 18 

Προϋπολογισμός του Ραδιοφωνικού Σταθμού 

1. Το Οικονομικό Έτος αρχίζει την Ιην Ιανουάριου και 
λήγει την 31ην Δεκεμβρίου του ιδίου έτους. 

2. Ο προϋπολογισμός ψηφίζεται από το Δ.Σ. το αργό¬ 
τερο μέσα στο μήνα Νοέμβριο και αμέσως μετά υπο¬ 
βάλλεται για έγκριση στο Μητροπολιτικό Συμβούλιο της 
Ιερός Μητροπόλεως Λαγκαδά. 

3. Μεταγενέστερες τροποποιήσεις του Προϋπολογι¬ 
σμού επιτρέπονται, πρέπει όμως να τηρηθεί η διαδικα¬ 
σία της προηγουμένης παραγράφου. 

Αρθρον 19 

Απολογισμός του Ραδιοφωνικού Σταθμού 

1. Μέσα στο δεύτερο δεκαπενθήμερο του μηνός Ιανου¬ 
άριου συντάσσεται ο Απολογισμός των πραγματοποιη- 
θέντων εσόδων και εξόδων του προηγουμένου Οικονο¬ 
μικού Έτους, ο οποίος υποβάλλεται από τον Υπεύθυνο 
επί των Οικονομικών στο Δ.Σ. προς ψήφιση. 

2. Ο Απολογισμός αναγράφει τα πραγματοποιηθέντα 
έσοδα και έξοδα και αναλυτικά το ταμιακό υπόλοιπο 
πού προκύπτει. 

3. Ο Απολογισμός μετά την ψήφιση του από το Δ.Σ. 
υποβάλλεται για έγκριση στο Μητροπολιτικό Συμβούλιο. 

Αρθρον 20 

Τηρούμενα Βιβλία του Ραδιοφωνικού Σταθμού 

1. Ο Ραδιοφωνικός Σταθμός τηρεί τα απαραίτητα από 
το νόμο διαχειριστικά βιβλία, ήτοι: 

α) Βιβλίο Πρακτικών Συνεδριάσεων Διοικητικού Συμ¬ 
βουλίου, στο οποίο καταχωρίζονται οι αποφάσεις και 
οι πράξεις του Δ.Σ. 

β) Βιβλίο Πρωτοκόλλου εισερχομένων και εξερχομέ- 
νων εγγράφων. 

γ) Βιβλίο Ταμείου, αριθμημένο και θεωρημένο από 
την οικεία Μητρόπολη, στο οποίο καταχωρίζονται κατά 
χρονολογική σειρά οι πόσης φύσεως εισπράξεις και 
πληρωμές. 

δ) Βιβλίο Απογραφών, στο οποίο καταχωρίζονται κάθε 
έτος λεπτομερώς τα περιουσιακά στοιχεία του Ρ/Σ. 


ε) Βιβλίο Υλικού, στο οποίο καταγράφεται η εισαγωγή 
και η εξαγωγή των αναλωσίμων υλικών και το υπόλοιπο 
των πόσης φύσεως κινητών περιουσιακών στοιχείων 
του Ρ/Σ. 

2. Το Διοικητικό Συμβούλιο μπορεί, εφόσον κρίνει 
σκόπιμο, να ορίσει την τήρηση και άλλων βιβλίων ή 
στοιχείων για την εύρυθμη λειτουργία του Ρ/Σ. 

Αρθρον 21 

Δικαιολογητικά Διαχειρίσεως 

1. Οι πόσης φύσεως εισπράξεις θα γίνονται, κατά την 
περίπτωση, με την έκδοση είτε τριπλοτύπου δελτίου 
παροχής υπηρεσιών είτε τριπλοτύπου τιμολογίου πω- 
λήσεως, άπαντα θεωρημένα από την οικεία Ιερά Μητρό¬ 
πολη. Επίσης εκδίδεται Γ ενικό Γ ραμμάτιο Εισπράξεως 
αριθμημένο κατά αύξοντα αριθμό και στο οποίο υπο¬ 
γράφουν ο Πρόεδρος και ο Ταμίας του Ρ/Σ. 

2. Για την πραγματοποίηση δαπανών είναι απαραίτητη 
η έκδοση διπλοτύπου χρηματικού εντάλματος πληρω¬ 
μής, αριθμημένου κατά αύξοντα αριθμό και υπογεγραμ¬ 
μένου από τον Πρόεδρο και τον Ταμία. Το πρωτότυπο 
επισυνάπτεται στα δικαιολογητικά της δαπάνης και το 
αντίγραφο παραμένει στο στέλεχος. 

ΤΕΛΙΚΕΣ ΔΙΑΤΑΞΕΙΣ 

Αρθρον 22 

Θέματα που δεν προβλέπονται στον παρόντα Κανο¬ 
νισμό, δύναται να ρυθμίζονται με ομόφωνη απόφαση 
του Δ.Σ. του Ρ/Σ, που λαμβάνεται με πλειοψηφία των 
3/5 επί του συνόλου των μελών του και με έγκριση της 
αποφάσεως αυτής από τον οικείο Μητροπολίτη, υπό 
την προϋπόθεση ότι θα τηρηθούν οι ρυθμίζουσες σε 
κάθε περίπτωση διατάξει του νόμου. 

Αρθρον 23 

Ο παρών Κανονισμός τροποποιείται υπό της Ιερός 
Συνόδου, κατόπιν αποφάσεως του οικείου Μητροπολίτη 
και αιτιολογημένης προτάσεως του Δ.Σ. του Ραδιοφω¬ 
νικού Σταθμού, η οποία θα συμπεριλαμβάνει τη θετική 
ψήφο του Προέδρου αυτού. Η απόφαση της Δ.Ι.Σ. πρέπει 
να δημοσιευθεί στην Εφημερίδα της Κυβερνήσεως και 
στο περιοδικό «Εκκλησία». 

Αρθρον 24 

Η ποιότητα, το είδος, αλλά και το ήθος των Εκπομπών 
του Ραδιοφωνικού Σταθμού θα ελέγχονται από αρμό¬ 
δια για τα θέματα αυτά πενταμελή (5μελή) Επιτροπή 
Δεοντολογίας, τα μέλη της οποίας ορίζονται από τον 
Σεβασμιώτατο Μητροπολίτη Λαγκαδά. Η θητεία αυτών 
είναι τριετής. 

Αρθρον 25 

Σφραγίδα του Ραδιοφωνικού Σταθμού 

Ο Ραδιοφωνικός Σταθμός έχει σφραγίδα η οποία 
φέρει κυκλικά τον τίτλο «ΡΑΔΙΟΦΩΝΙΚΟΣ ΣΤΑΘΜΟΣ 
«ΟΡΘΟΔΟΞΗ ΠΑΡΟΥΣΙΑ» ΤΗΣ ΙΕΡΑΣ ΜΗΤΡΟΠΟΛΕΩΣ 
ΛΑΓΚΑΔΑ» και στη μέση το σημείο του Σταυρού. 

Αρθρον 26 

Διάλυση του Ραδιοφωνικού Σταθμού 

Ο Ραδιοφωνικός Σταθμός διαλύεται ή καταργείται 
με απόφαση της Δ.Ι.Σ. επί της σχετικής προτάσεως 
και αποφάσεως του οικείου Μητροπολίτη, όταν δεν εκ¬ 
πληρώνει τους σκοπούς του και καθίσταται ανέφικτη 
η λειτουργία του. 

Η απόφαση της Δ.Ι.Σ. πρέπει να δημοσιευθεί στην 
Εφημερίδα της Κυβερνήσεως και στο περιοδικό «Εκ¬ 
κλησία». 

Σε περίπτωση διαλύσεως ή καταργήσεως του Ρ/Σ, η 
χρήση, κάρπωση και κυριότητα των πόσης φύσεως πε¬ 
ριουσιακών του στοιχείων ανήκουν στο νομικό πρόσωπο 
της Ιερός Μητροπόλεως Λαγκαδά. 

Άρθρον 27 

Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως και 
στο επίσημο Δελτίο της Εκκλησίας της Ελλάδος «Εκ¬ 
κλησία». 


Άρθρον 28 
Κάλυψη δαπάνης 

Η σύστασις Ιδρύματος δια του παρόντος Κανονισμού, 
λειτουργούντος εις οίκημα της Ιερός Μητροπόλεως ου- 
δεμίαν δαπάνην προκαλεί εις βάρος του Προϋπολογι¬ 
σμού της Ιερός Μητροπόλεως Λαγκαδά. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 18 Ιουνίου 2010 
Ο Πρόεδρος 

| Ο Αθηνών ΙΕΡΩΝΥΜΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυττίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιοδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251 352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

1 ΊΟ € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΓΟτη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071011 - ίπίβιτιβΐ: Γι 11:ρ://νννννν.βί.9 γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 527900. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΐ. 9 ή 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιτΐίρ://νννννν·θί.(Π' - ί-ιπίΐΙ: ννσΙ)ίτΐ35ΐ6Γ.£ί@8ί·αι 











